text:
Icyaha kitababarirwa
Yanditswe na MUHIRE Calvin kuwa 15-08-2017 saa 12:35:54
Yesu Kristu yaje mu isi gukuraho ubwandu bwose bw'icyaha:Yohana 1:29
. Nyamara we atubwira ko hari icyaha kimwe rukumbi kitababarirwa aricyo ICYAHA CYO GUTUKA UMWUKA WERA.
29Bukeye bwaho abona Yesu aza aho ari aravuga ati Nguyu Umwana wintama wImana, ukuraho ibyaha byabari mu isi. yohana 1:29
GUTUKA UMWUKA WERA NI IKI?
Matayo 12:24
Ariko Abafarisayo babyumvise baravuga bati “Uyu nta wundi umuha kwirukana abadayimoni, keretse Belizebuli umutware w'abadayimoni.”
24Ariko Abafarisayo babyumvise baravuga bati Uyu nta wundi umuha kwirukana abadayimoni, keretse Belizebuli umutware wabadayimoni. matayo 12:24
Matayo 12:32
Yesu Kristu arabasubiza ati:"Kandi umuntu wese usebya Umwana w'umuntu azababarirwa, ariko usebya Umwuka Wera ntazababarirwa, naho haba mu gihe cya none cyangwa mu gihe kizaza".
32Kandi umuntu wese usebya Umwana wumuntu azababarirwa, ariko usebya Umwuka Wera ntazababarirwa, naho haba mu gihe cya none cyangwa mu gihe kizaza. matayo 12:32
Gutuka umwuka wera = Guhakana ubushobozi bw'Imana nkana; ndetse ukagerageza no kubwitirira undi cg ikindi kintu!
NI GUTE NAKWIRINDA GUTUKA UMWUKA WERA?
Muri iki gihe ntibyoroshye gutandukanya ibikorwa by'ubuhanuzi bw'ukuri n'ibikorwa by'ubuhanuzi bw'ibinyoma. Ibyo bigatuma abenshi tujarajara mu madini hirya no hino tutirengagije no gukora icyaha cyo gutuka umwuka wera (Roho Mutagatifu).
Rimwe na rimwe ntibyoroshye gutandukanya ibikorwa by'umwuka w'Imana n'uw'ibinyoma. Kubera iki? Abenshi twikundira inyigisho zihuje n'irari ryacu.(2 Timoteyo 4:3-4
, 2 Petero 2:1
3kuko igihe kizaza batazihanganira inyigisho nzima, ahubwo kuko amatwi yabo azaba abarya yifuza kumva ibibanezeza, bazigwiriza abigisha bahuje nirari ryabo, 4kandi baziziba amatwi ngo batumva ukuri, bazayoba bakurikize imigani yibinyoma. 2_timoteyo 4:3-4
).
1Ariko nkuko hariho abahanuzi bibinyoma badutse mu bwoko bwAbisirayeli, ni ko no muri mwe hazabaho abigisha bibinyoma, bazazana rwihereranwa inyigisho zirema ibice zitera kurimbuka, ndetse bazihakana na Shebuja wabacunguye bizanire kurimbuka gutebutse. 2Ingeso zabo zisoni nke benshi bazazikurikiza, batukishe inzira yukuri. 3Kandi irari ryabo rizabatera gushaka indamu kuri mwe bababwiye amagambo yamahimbano, ariko iteka baciriwe ho uhereye kera ntirizatinda, no kurimbuka kwabo ntiguhunikira. 4Kuko ubwo Imana itababariye abamarayika bakoze icyaha ahubwo ikabajugunya mu mworera, ikababohesha iminyururu yumwijima ngo barindirwe gucirwa ho iteka, 5kandi ubwo itababariye isi ya kera, ahubwo ikarokorana Nowa umubwiriza wo gukiranuka nabandi barindwi gusa, ubwo yatezaga isi yabatubaha Imana umwuzure, 6kandi ubwo yaciriye ho iteka imidugudu yi Sodomu ni Gomora iyitwitse ikayigira ivu, ikayishyiraho kuba akabarore kabazagenda batubaha Imana, 7ikarokora Loti umukiranutsi, wagiriraga agahinda kenshi ingeso zisoni nke zabanyabyaha, 8(kuko uwo mukiranutsi ubwo yabaga muri bo yibabarizaga umutima we ukiranuka iminsi yose, imirimo yabo yubugome yarebaga akumva.) 9Umwami Imana izi gukiza abayubaha ibibagerageza, no kurindira abakiranirwa kugeza ku munsi wamateka ngo bahanwe, 10ariko cyane cyane abagenda bakurikiza kamere, bamazwe no kurarikira ibyonona bagasuzugura gutegekwa. Ni abantu bahangāra nta cyo batinya, ni ibyigenge ntibatinya no gutuka abanyacyubahiro, 11nyamara abamarayika nubwo barusha abo bantu imbaraga nubushobozi, ntibahangāra kurega abo banyacyubahiro ku Mwami Imana babatuka. 12Ariko izo nyamaswabantu zimeze nkinyamaswa zitagira ubwenge koko, zaremewe gutegwa no kwicwa batuka ibyo batazi, amaherezo bazarimbukira buheriheri mu byonona byabo, 13bahabwe ingaruka yo gukiranirwa kwabo. Bakunda kwidamararira ku manywa, abo ni ibizinga ninenge bishīmira ibihendo byabo bagisangira namwe ibyiza. 14Amaso yabo yuzuye ubusambanyi ntahaga ibyaha, bashukashuka abimitima idakomeye bafite imitima yamenyerejwe kurarikira ibibi, ni abo kuvumwa. 15Baretse inzira igororotse barayoba, bakurikiza inzira ya Balāmu mwene Bewori wakunze ibiguzi byo gukiranirwa, 16ariko ahanwa ubugome bwe ubwo indogobe itavuga yavugaga ijwi ryumuntu, ikabuza ibisazi byuwo muhanuzi. 17Abo ni amasōko akamye kandi ni ibihu bijyanwa ninkubi yumuyaga, barindiwe umwijima wicuraburindi 18kuko bavuga amagambo akakaje yo kwihimbaza, bashukashuka abari mu ihunga ryo guhunga abagenda bayobye, babashukashukisha irari ryumubiri nimigenzo yisoni nke. 19Babasezeranya umudendezo nyamara ubwabo ari imbata zibiboze, kuko icyanesheje umuntu kiba kimuhinduye nimbata yacyo. 20Niba kumenya neza Yesu Kristo Umwami wacu nUmukiza kwarabateye guhunga, bakava mu byisi byonona maze bakongera kubyizingitiranirizamo bikabanesha, ibya nyuma byabo biba birushije ibya mbere kuba bibi. 21Icyajyaga kubabera cyiza, iyaba batigeze kumenya inzira yo gukiranuka, biruta ko basubira inyuma bamaze kuyimenya, bakareka itegeko ryera bahawe. 22Ibyabasohoyeho ni ibyuyu mugani wukuri ngo Imbwa isubiye ku birutsi byayo, kandi ngo Ingurube yuhagiwe isubiye kwigaragura mu byondo. 2_petero 2
Sekibi ashobora kwihindura nka Malayika w'umucyo. (2 Abakorinto 11:14-15
)
14Kandi ibyo si igitangaza, kuko na Satani ubwe yihindura nka marayika wumucyo. 15Nuko rero ubwo bimeze bityo, ntibyaba igitangaza kugira ngo abakozi be na bo bigire nkabakozi bagabura ibyo gukiranuka: iherezo ryabo rizahwana nimirimo yabo. 2_abakorinto 11:14-15
Sekibi n'abakozi be bakora ibitangaza n'ibimenyetso bikomeye (Matayo 24:24
, Matayo 24:11
24Kuko abiyita Kristo nabahanuzi bibinyoma bazaduka bakora ibimenyetso bikomeye nibitangaza, kugira ngo babone uko bayobya nintore niba bishoboka. matayo 24:24
)
11Nabahanuzi benshi bibinyoma bazaduka bayobye benshi. matayo 24:11
Bimwe mu bitangaza Mose yakoze, abapfumu ba Farawo nabo barabikoraga. (Kuva 7:8-12
, Kuva 7:14-22
8Uwiteka abwira Mose na Aroni ati 9Farawo nababwira ati Mukore igitangaza kibahamye, ubwire Aroni uti Enda inkoni witwaje uyijugunye hasi imbere ya Farawo, kugira ngo ihinduke inzoka. 10Mose na Aroni binjira kwa Farawo, bakora icyo Uwiteka yategetse. Aroni ajugunya inkoni ye hasi imbere ya Farawo nabagaragu be, ihinduka inzoka. 11Farawo na we ahamagaza abahanga nabarozi, ari bo bakonikoni ba Egiputa, na bo babigenza batyo babikoresheje uburozi bwabo. 12Umuntu wese muri bo ajugunya inkoni ye hasi ziba inzoka, maze inkoni ya Aroni imira izabo. kuva 7:8-12
, Kuva 8:1-3
14Uwiteka abwira Mose ati Umutima wa Farawo uranangiye, yanga kureka ubwoko bwanjye ngo bugende. 15Mu gitondo uzajye kuri Farawo, dore azaba ajya ku ruzi. Nawe uzahagarare ku nkombe yuruzi umutegereze, kandi uzitwaze ya nkoni yahindutse inzoka. 16Umubwire uti Uwiteka, Imana yAbaheburayo yakuntumyeho ngo reka ubwoko bwe bugende bumukorerere mu butayu, none ugejeje ubu utaramwumvira. 17Uwiteka aravuze ngo iki ni cyo kizakumenyesha ko ari Uwiteka: dore ngiye gukubitisha amazi yuruzi inkoni nitwaje ahinduke amaraso, 18amafi yo mu ruzi apfe, uruzi runuke, Abanyegiputa babihirwe namazi yo mu ruzi. 19Uwiteka abwira Mose ati Bwira Aroni uti Jyana inkoni witwaje urambure ukuboko kwawe hejuru yamazi yo muri Egiputa, ku nzuzi zabo no ku migende yamazi yabo, no ku bidendezi byabo naho amazi arētse hose ahinduke amaraso. Kandi mu gihugu cya Egiputa hose hari bube amaraso, mu mivure yibiti no mu bibindi byamabuye. 20Mose na Aroni babikora uko Uwiteka yabibategetse: amanika iyo nkoni akubitira amazi yuruzi mu maso ya Farawo no mu maso yabagaragu be, amazi yuruzi yose ahinduka amaraso. 21Amafi yo mu ruzi arapfa, uruzi ruranuka, Abanyegiputa ntibabasha kunywa amazi yo mu ruzi, amaraso aba mu gihugu cya Egiputa cyose. 22Nabakonikoni bAbanyegiputa babigenza batyo babikoresheje uburozi bwabo. Umutima wa Farawo uranangira ntiyumvira Mose na Aroni, uko Uwiteka yari yaravuze. kuva 7:14-22
)
1Uwiteka abwira Mose ati Bwira Aroni uti Rambura ukuboko kwawe kurimo ya nkoni yawe hejuru yinzuzi nimigende yamazi nibidendezi, uzamure ibikeri bijye mu gihugu cya Egiputa. 2Aroni arambura ukuboko kwe hejuru yamazi ya Egiputa, ibikeri birazamuka bizimagiza igihugu cya Egiputa. 3Ba bakonikoni babigenza batyo babikoresheje uburozi bwabo, bazamura ibikeri bijya mu gihugu cya Egiputa. kuva 8:1-3
Ni iki cyamfasha gutandukanya ibikorwa by'umwuka w'Imana n'uw'ibinyoma (Sekibi) ?
- Kwirinda kuyoborwa gusa n'amarangamutima ya kamere no kutihutira guca urubanza. (“1 Abakorinto 4:5
”, “Matayo 7:1
5Ni cyo gituma mudakwiriye guca urubanza rwikintu cyose igihe cyarwo kitarasohora, kugeza ubwo Umwami wacu azaza agatangaza ibyari byahishwe mu mwijima, kandi akagaragaza nimigambi yo mu mitima. Ubwo ni bwo umuntu wese azahabwa nImana ishimwe rimukwiriye. 1_abakorinto 4:5
”, “Matayo 24:4
1Ntimugacire abandi urubanza mu mitima yanyu kugira ngo namwe mutazarucirwa, 2kuko urubanza muca ari rwo muzacirwa namwe, urugero mugeramo ari rwo muzagererwamo namwe. 3Ni iki gituma ubona agatotsi kari mu jisho rya mwene so, ariko ntiwite ku mugogo uri mu jisho ryawe? 4Cyangwa wabasha ute kubwira mwene so uti Henga ngutokore agatotsi mu jisho ryawe, kandi ugifite umugogo mu jisho ryawe? 5Wa ndyarya we, banza wikuremo umugogo uri mu ryawe jisho, kuko ari bwo wabona uko utokora agatotsi mu jisho rya mwene so. 6Ibyejejwe byImana ntimukabihe imbwa, kandi nimaragarita zanyu ntimukazite imbere yingurube, kugira ngo zitaziribata maze zikabahindukirana zikabarya. 7Musabe muzahabwa, mushake muzabona, mukomange ku rugi muzakingurirwa. 8Kuko umuntu wese usaba ahabwa, ushatse abona, nukomanga agakingurirwa. 9Mbese muri mwe hari umuntu umwana we yasaba umutsima akamuha ibuye, 10cyangwa yamusaba ifi akamuha inzoka? 11Ko muri babi kandi mukaba muzi guha abana banyu ibyiza, none So wo mu ijuru ntazarushaho guha ibyiza ababimusabye? 12Nuko ibyo mushaka ko abantu babagirira byose mube ari ko mubagirira namwe, kuko ayo ari yo mategeko nibyahanuwe. 13Munyure mu irembo rifunganye, kuko irembo ari rigari, ninzira ijyana abantu kurimbuka ari nini, kandi abayinyuramo ni benshi. 14Ariko irembo rifunganye, ninzira ijya mu bugingo iraruhije, kandi abayinyuramo ni bake. 15Mwirinde abahanuzi bibinyoma baza aho muri basa nintama, ariko imbere ari amasega aryana. 16Muzabamenyera ku mbuto zabo. Mbese hari abasoroma imizabibu ku mugenge, cyangwa imbuto zumutini ku gitovu? 17Nuko igiti cyiza cyose cyera imbuto nziza, ariko igiti kibi cyera imbuto mbi. 18Igiti cyiza ntikibasha kwera imbuto mbi, kandi nigiti kibi ntikibasha kwera imbuto nziza. 19Igiti cyose kitera imbuto nziza kiracibwa, kikajugunywa mu muriro. 20Nuko muzabamenyera ku mbuto zabo. 21Umuntu wese umbwira ati Mwami, Mwami, si we uzinjira mu bwami bwo mu ijuru, keretse ukora ibyo Data wo mu ijuru ashaka. 22Benshi bazambaza kuri uwo munsi bati Mwami, Mwami, ntitwahanuraga mu izina ryawe, ntitwirukanaga abadayimoni mu izina ryawe, ntitwakoraga ibitangaza byinshi mu izina ryawe? 23Ni bwo nzaberurira nti Sinigeze kubamenya, nimumve imbere mwa nkozi zibibi mwe. 24Nuko umuntu wese wumva ayo magambo yanjye akayakomeza, azaba nkumunyabwenge wubatse inzu ye ku rutare, 25imvura iragwa, imivu iratemba, umuyaga urahuha, byose byikubita kuri iyo nzu ntiyagwa, kuko yari ishinzwe ku rutare. 26Kandi umuntu wese wumva ayo magambo yanjye ntayakomeze, azaba ari nkumupfapfa wubatse inzu ye ku musenyi, 27imvura iragwa, imivu iratemba, umuyaga urahuha, byose byikubita kuri iyo nzu iragwa, kandi kugwa kwayo kwabaye kunini. 28Yesu amaze kuvuga ayo magambo yose ba bantu batangazwa no kwigisha kwe, 29kuko yabigishaga nkufite ubutware, ntase nabanditsi babo. matayo 7
”, “Yohana 7:24
4Yesu arabasubiza ati Mwirinde hatagira umuntu ubayobya, matayo 24:4
”, “Abaroma 2:1-3
24Mwe guca imanza ku bigaragara gusa, ahubwo muce imanza zukuri. yohana 7:24
”).
1Ni cyo gituma utagira icyo kwireguza, wa muntu we ucira abandi urubanza. Ubwo ucira undi urubanza uba witsindishirije, kuko wowe umucira urubanza ukora bimwe nibyo akora. 2Ariko tuzi yuko iteka Imana izacira ku bakora bene ibyo ari iryukuri. 3Wowe muntu ucira urubanza abakora bene ibyo nawe ukabikora, mbese wibwira yuko uzakira iteka ryImana, abaroma 2:1-3
- Kugenzura ko ibyahanuwe bisohora vuba cg bitinze. Ubuhanuzi bw'ibinyoma bwo ntibusohora. (Gutegeka 18:21-22
)
21Kandi niwibaza uti Tuzamenya dute ijambo Uwiteka atavuze? 22Umuhanuzi navuga mu izina ryUwiteka hanyuma icyo yavuze ntikibe, ntigisohore, icyo kizaba ikitavuzwe nUwiteka. Uwo muhanuzi azaba ahangaye kucyihimbira, ntuzamutinye. gutegeka_kwa_kabiri 18:21-22
- Kutihutira guhakana ubuhanuzi; ahubwo ni ngombwa kugenzura inkomoko y'umwuka uri gukora ibitangaza. (Abaheburayo 12:25
, 1 Yohana 4:1
25Mwirinde mutanga kumva Iyo ivuga. Ubwo ba bandi batakize kuko banze kumva Iyababuriye iri mu isi, nkanswe twebwe niba dutera umugongo Ituburira iri mu ijuru! abaheburayo 12:25
).
1Bakundwa, ntimwizere imyuka yose ahubwo mugerageze imyuka ko yavuye ku Mana, kuko abahanuzi bibinyoma benshi badutse bakaza mu isi. 2Iki abe ari cyo kibamenyesha Umwuka wImana: umwuka wose uvuga ko Yesu Kristo yaje afite umubiri ni wo wavuye ku Mana, 3ariko umwuka wose utavuga Yesu utyo ntiwavuye ku Mana, ahubwo ni umwuka wa Antikristo, uwo mwumvise ko uzaza kandi none umaze kugera mu isi. 4Bana bato, muri abImana kandi ba bandi mwarabanesheje, kuko uri muri mwe aruta uri mu bisi. 5Abo ni abisi: ni cyo gituma bavuga ibyisi abisi bakabumvira. 6Ariko twebweho turi abImana kandi uzi Imana aratwumvira, naho utari uwImana ntatwumvira. Icyo ni cyo kitumenyesha umwuka wukuri numwuka uyobya uwo ari wo. 7Bakundwa, dukundane kuko urukundo ruva ku Mana. Umuntu wese ukunda yabyawe nImana kandi azi Imana. 8Udakunda ntazi Imana kuko Imana ari urukundo. 9Iki ni cyo cyerekanye urukundo rwImana muri twe: ni uko Imana yatumye Umwana wayo wikinege mu isi, kugira ngo tubone uko tubeshwaho na we. 10Muri iki ni mo urukundo ruri: si uko twebwe twakunze Imana ahubwo ni uko Imana ari yo yadukunze, igatuma Umwana wayo kuba impongano yibyaha byacu. 11Bakundwa, ubwo Imana yadukunze ityo, natwe dukwiriye gukundana. 12Uhereye kera kose ntihigeze kubaho umuntu wabonye Imana, nyamara nidukundana Imana iguma muri twe, urukundo rwayo rugatunganirizwa muri twe rwose. 13Iki ni cyo kitumenyesha ko tuguma muri yo na yo ikaguma muri twe, ni uko yaduhaye ku Mwuka wayo. 14Natwe twarabibonye, kandi duhamya ko Data wa twese yatumye Umwana we kuba Umukiza wabari mu isi. 15Uvuga yuko Yesu ari Umwana wImana, Imana iguma muri we na we akaguma mu Mana. 16Natwe twamenye kandi twizeye urukundo Imana idukunda. Imana ni urukundo, kandi uguma mu rukundo aguma mu Mana, Imana ikaguma muri we. 17Ibyo ni byo bimaze gutunganya rwose urukundo muri twe, kugira ngo tuzatinyuke ku munsi wamateka, kuko uko ari ari ko turi muri iyi si. 18Mu rukundo ntiharimo ubwoba, ahubwo urukundo rutunganijwe rwose rumara ubwoba, kuko ubwoba buzana igihano kandi ufite ubwoba ntiyari yashyikira urukundo rutunganijwe rwose. 19Turayikunda kuko ari yo yabanje kudukunda. 20Umuntu navuga ati Nkunda Imana akanga mwene Se aba ari umunyabinyoma, kuko udakunda mwene Se yabonye atabasha gukunda Imana atabonye. 21Kandi dufite iri tegeko ryavuye kuri yo, ngo ukunda Imana akunde na mwene Se. 1_yohana 4
- Kugenzura imbuto z'uwo mwuka ukora ibitangaza. Igiti kiza cyera imbuto nziza naho ikibi cyera imbuto mbi. (Matayo 12:33
).
33Nimwite igiti cyiza nimbuto zacyo muzite nziza, cyangwa nimwite igiti kibi nimbuto zacyo muzite mbi, kuko igiti kimenyekanishwa nimbuto zacyo. matayo 12:33
- Gusaba Imana mu isengesho ubwenge no guhishurirwa. (Abefeso 1:17
)
17kugira ngo Imana yUmwami wacu Yesu Kristo, ari yo Data wa twese wicyubahiro, ibahe umwuka wubwenge no guhishurirwa bitume muyimenya, abefeso 1:17
Bavandimwe, dukunda ubuhanuzi n'ibitangaza, ni byiza ariko tubigendane mo ubwitonzi n'ubushishozi kugira ngo tutayobagurika Luka 17:23
. Bavandimwe namwe mwihutira gucira abandi imanza mushishoze kandi mubyitondere kugira ngo mutagwa mucyaha. Mwirinde rwose guca urubanza rw'ikintu icyo aricyo cyose igihe cyarwo kitarasohora. (1 Abakorinto 4:5
23Kandi bazababwira bati Dore nguriya, cyangwa bati Dore nguyu. Ntimuzajyeyo kandi ntimuzabakurikire. luka 17:23
) Mwibuke ko ijambo ryose umuntu avuga azaribazwa ku munsi w'urubanza. (Matayo 12:36
5Ni cyo gituma mudakwiriye guca urubanza rwikintu cyose igihe cyarwo kitarasohora, kugeza ubwo Umwami wacu azaza agatangaza ibyari byahishwe mu mwijima, kandi akagaragaza nimigambi yo mu mitima. Ubwo ni bwo umuntu wese azahabwa nImana ishimwe rimukwiriye. 1_abakorinto 4:5
)
36Kandi ndababwira yuko ijambo ryimpfabusa ryose abantu bavuga, bazaribazwa ku munsi wamateka. matayo 12:36


c: text/html

text:
ISOMO RYA MBERE
Isomo ryo mu gitabo cya kabiri cy’Abami (2 Bami 19, 9b-11.14-21.31-36)
Muri iyo minsi, 9bSenakeribu umwami w’Abanyashuru yongera gutuma kuri Hezekiya, umwami wa Yuda ngo bamubwire bati 10“Imana yawe wizera cyane ntizagushuke, ngo ikwizeze ko Yeruzalemu itazafatwa n’umwami w’Abanyashuru. 11Wowe ubwawe uzi ko abami b’Abanyashuru bagenjeje ibihugu byose, barabirimbuye; none se ni wowe uzarokoka ?” 14Hezekiya yakira ibaruwa ashyikirijwe n’intumwa arayisoma, hanyuma arazamuka ajya mu ngoro y’Uhoraho. Aramburira iyo baruwa imbere y’Uhoraho, 15maze asenga Uhoraho agira ati “Uhoraho, Mana y’Abayisraheli, wowe wicaye ku bakerubimu, ni wowe Mana wenyine y’abami bose bo ku isi, kuko ari wowe waremye ijuru n’isi. 16Uhoraho, tega amatwi maze wumve; rambura amaso maze witegereze, wumve amagambo y’ibitutsi by’intumwa za Senakeribu, wowe Mana nzima. 17Mu by’ukuri koko, Nyagasani, abami b’Abanyashuru barimbuye abanyamahanga n’ibihugu byabo, 18batwika imana zabo kuko zitari Imana y’ukuri, ahubwo ari amashusho yabajwe n’intoki z’abantu mu biti no mu mabuye, bituma abami b’Abanyashuru babirimbura. 19None rero, wowe Uhoraho, Mana yacu, tugobotore mu nzara za Senakeribu, kugira ngo abami bose bo ku isi bamenye ko wowe Uhoraho ari wowe Mana wenyine !”
20Izayi mwene Amosi atuma kuri Hezekiya agira ati “Uhoraho, Imana ya Israheli aravuze ngo ‘Nanyuzwe n’amasengesho wangejejeho ku byerekeye Senakeribu, umwami w’Abanyashuru.’ 21Dore rero icyo Uhoraho amutangajeho: ‘Umwari, umukobwa w’i Siyoni aragusuzuguye, aragusetse; umukobwa w’i Yeruzalemu akuzungurije umutwe ari inyuma yawe.’ 31Kuko i Yeruzalemu hazasohoka abazaba basigaye, no ku musozi wa Siyoni hasohoke abazaba bacitse ku icumu. Ibyo bizaba bikozwe n’umwete w’Uhoraho, Umugaba w’ingabo. 32Ni yo mpamvu Uhoraho avuze atya, avugira ku mwami w’Abanyashuru ati ‘Ntazinjira muri uyu murwa, ntazaharasa imyambi, ntazanategeka abitwaje ingabo kuwuhangara, n’imbere y’inkike zawo ntazaharunda igitaka. 33Inzira yanyuze ni yo izamusubizayo, ntazagera muri uyu murwa, ni ko mvuze, Jye Uhoraho. 34Nzarinda uyu murwa nywukize, mbigiriye jye ubwanjye, n’umugaragu wanjye Dawudi.’”
35Mu ijoro rikurikiraho, Malayika w’Uhoraho araza yambukiranya ingando y’Abanyashuru, yicamo abantu ibihumbi ijana na mirongo inani na batanu. Mu gitondo bose bari babaye imirambo. 36Senakeribu, umwami w’Abanyashuru, arataha asubira mu murwa we i Ninivi agumayo.
ZABURI (Zab 48 (47), 2-3a, 3b-4, 10-11)
Inyik/ Yeruzalemu, umurwa w’Imana yacu,
Uhoraho agushyigikiye ubuziraherezo.
Uhoraho ni igihangange,
akwiriye gusingirizwa bihebuje mu murwa w’Imana yacu.
Umusozi we mutagatifu urajimije mu bwiza,
ukanezeza isi yose !
Umusozi wa Siyoni urihariye mu majyaruguru,
ni wo wubatseho umurwa w’umwami w’igihangange;
Imana ituye hagati mu ngoro zaho,
ikaherekanira ko ari yo buhungiro butavogerwa.
Mana yacu, duhora tuzirikana ineza yawe,
duteraniye mu ngoro yawe nyirizina.
Ak’izina ryawe, Mana yacu,
n’ibisingizo byawe byarasakaye kugera ku mpera z’isi.
IBANGONDIRIMBO RIBANZIRIZA IVANJILI (Yh 8, 12)
Alleluya Alleluya
Yezu Kristu, rumuri rw’isi,
ugukurikira azatunga urumuri rw’ubugingo.
Alleluya
IVANJILI
+ Matayo (Mt 7, 6.12-14)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 6“Ikintu gitagatifu ntimukakigabize imbwa, amasaro yanyu ntimukayajugunye imbere y’ingurube: hato zitayaribata hanyuma zikabahindukirana zikabashiha.
12Ibyo mwifuza ko abandi babagirira byose, namwe mubibagirire: Ngayo Amategeko n’Abahanuzi. 13Nimwinjirire mu muryango ufunganye, kuko umuryango wagutse n’inzira y’igihogere ari byo bijyana mu cyorezo, kandi abahanyura ni benshi. 14Mbega ukuntu umuryango ugana mu bugingo ufunganye n’inzira ijyayo ikaba impatanwa, maze bikabonwa na bake !”

robotstxt: allowed

filter: keep


text:
Nyagatare: N’ubwo bafunzwe ntibahagaritse amasomo kandi bizeye no gutsinda ibizamini bya leta
Mu karere ka Nyagatare, 16 mu bana bazakora ibizamini bya leta bakurikiranye amasomo bari muri gereza bakazanakora ibizamini baritaha muri gereza. Mu gihe mu Rwanda hose habarurwa abana basaga 230,000 biteguye gukora ibizamini by’amashuri abanza bibategura kujya mu mashuri yisumbuye, mu karere ka Nyagatare harabarurwa abasaga 9400. Muri bo, aka karere kabarura abana 16 basanzwe bafunzwe bakazajya bakora ibizamini bataha muri gereza nk’uko n’amasomo bayakurikirana baba muri gereza.
Kubyo bamwe muri aba bana babarizwa muri gereza bagarutseho mu kiganiro bagiranye na RBA ni ugushimira leta y’ubumwe bw’abanyarwanda ku mahirwe yabahaye yo kwiga aho kubatererana ahubwo ikabashakira abarimu n’abacungagereza bo kubigisha amasomo muri gereza bakaba biteguye kwereka ababafashije kwiga nk’abandi ko batagosoreye mu rucaca ahubwo bakazatsinda bakajya no muri secondaire.
Isaac Munyakazi Minisitiri ushinzwe amashuri abanza n’ayisumbuye wari intumwa nkuru ya leta muri uwo muhango wo gutangiza ku mugaragaro igikorwa cyo gutangira ibizamini muri aka Karere ka Nyagatare, yashimiye abana bose muri rusange abifuriza insinzi ariko anabasaba kwirinda amakosa akunda kugaragara muri ibi bihe by’ibizamini harimo nko gukopera, kudakoresha igihe neza no kutitwara neza mu gihe cy’ibizamini, abasaba kwitegura neza kuko ikizamini ari urufunguzo rwo kubafasha gutera intambwe bakajya mu kindi cyiciro cy’amasomo azabafasha kugera ku bumenyi igihugu kibashakamo.
Munyakazi yagize ati Twamaze kubaha ibyangombwa byose, ubu ahasigaye ni ahanyu ngo mutwereke uburyo mwabifashe, tubifurije ishya n’ihirwe, ikizamini ntikibatere ubwoba ni bya bindi musanzwe mwiga tuzabagarurira. Munyakazi kandi yashimiye aba bana biga baba muri gereza aho yabasabye kutagira ubwoba kuko gahunda bigishwamo ari imwe n’iyo abo hanze nabo bigishwamo, abasaba kugororoka neza no kurushaho kwihatira indangagaciro nyarwanda, bityo bakazaba abanyarwanda beza batanga umusanzu wabo mu iterambere nyuma y’igihe bahawe cyo kugororwa.
Muri uyu mwaka abanyeshuli bakoze ikizamini mu gihugu hose ni 237.181, bakaba bariyongereyeho 42.502 ni ukuvuga 25% ugereranyije n’umwaka ushize wa 2016. Abakobwa ni 130.787 bakaba bariyongereyeho 29.423 Ni ukuvuga 33% ugereranyije n’umwaka ushize. Naho abahungu ni 106,394 biyongereyeho 13.079, ni ukuvuga 17%.


text:
Nkombo, Amajyepfo
Iryanjye: Ese muzehe ni iki wibuka mu mateka y’u Rwanda?
Irya Mukuru : Ndibuka Rudahigwa ndetse na Musinga. Musinga bamuca i Nyanza yaje gutura ino aha. Inzu ye yabaga hepfo hano i Kamembe.
Iryanjye: Yahabaye igihe kingana iki mbere y’uko bamujyana muri Kongo?
Irya Mukuru : Ntabyo nibuka.
Iryanjye: Ururimi numva abantu bavuga ni amashi cyangwa amahavu?
Mukuru asa nkaho atari gukurikira.
Irya Ntamuhanga : Ni amahavu! Erega muzehe amaze gusaza. Iyo uba waraje mbere…
Iryanjye: Waba uzi amateka y’iki kirwa?
Irya Ntamuhanga: Ndayazi. Nka data ubona aha na njye ndi kavukire. Hari ibyo nabonye, hari n’ibyo yanganiriye. Ubwo kugira ngo hano tuhature nuko kera habanje guturwa na Rukoza na Nkundiye baturutse i Kalehe muri Kongo iyo baza bavuga anahavu.
Iryanjye: Bari bafite amato?
Irya Ntamuhanga: Yego. Nuko bahitamo hano ariko hari n’ibindi birwa: Ishywa, Gihaya, Nzirapanda, Ireba na Bweramata.
Irya Mukuru: Bahise Bweramata kuko hakamirwaga amata menshi.
Iryanjye: Mwagiraga inka?
Irya Mukuru: Yeee
Iryanjye : Ese ibyo bavuga ko kera abakobwa basambanaga (batwitaga) batarashakwa bazaga kubata ino maze abashi bakabagira abagore ni byo?
Irya Mukuru: Yego ni byo. Babasigaga aho i Bweramata. Abagabo bakaza kubijyanira nyuma.
Iryanjye: Aho ni nka ryari?
Irya Ntamuhanga: Iby’amatariki sinzi ariko umuntu yavuga hagati ya za 1920 na 1940.


text:
Ngororero: Inama njyanama yashimye uburyo akarere kesheje imihigo
Abagize inama njyanama y’akarere ka Ngororero bavuga ko bishimiye ndetse batewe ishema n’uburyo akarere kabo kesheje imihigo y’umwaka ushize.
Kuri uyu wa 29 Nzeli 2015, abagize inama njyanama y’akarere ka Ngororero bashimiye komite nyobozi y’aka karere uburyo yesheje imihigo umwaka ushize, ndetse bababwira ko batewe ishema n’imyitwarire y’akarere ku rwego rw’Igihugu.
Bigenimana Emmanuel, perezida w’inama njyanama y’aka karere akaba avuga ko hashize imyaka igera kuri 6 akarere kabo kagenda kazamuka. Avuga ko katangiriye ku mwanya wa 28 ariko ubu kakaba kageze kuwa 3 kadasubiye inyuma na rimwe.
Mu gushimira intambwe ikomeye akarere kateye, Bigenimana yanasabye umuyobozi wako Ruboneza Gedeon gusangiza abajyanama ibanga rikoreshwa mu kwesa imihigo.
Ruboneza avuga ko gukorera hamwe nk’ikipe, ubufatanye na ba rwiyemezamirimo, inama z’Inama njyanama, ubwitange bw’abakozi by’umwihariko abo mu bikorwa remezo, abaturage basobanukiwe imihigo nk’abagenerwabikorwa ngo ni bimwe mu byatumye aka karere kitwara neza.
Ku birebana n’imihigo y’uyu mwaka, nayo yongeye kumurikirwa inama njyanama. Birorimana Jean Paul, umukozi w’akarere ushinzwe igenamigambi avuga ko ibikenewe byose bihari kugira ngo imihigo y’uyu mwaka izagerweho uko yateguwe ndetse babe bafata umwanya wa mbere mu gihugu.
Mu gihe habura igihe gito ngo hatorwe inama njyanama isimbura iyariho, Perezida w’Inama njyanama yemeje ko inama njyanama ayoboye itazaraga ibibazo byananiranye izayisimbura.
Avuga ko ariyo mpamvu yasabye nyobozi y’akarere gukora ibishoboka byose ibibazo bikunze kugaruka nk’icy’uruganda rw’imyumbati rudakora, ibikorwa remezo bidakoreshwa ibyo byagenewe, kutagira amazi meza ahagije n’ibindi byabonerwa ibisubizo mbere y’impera z’ukwezi k’ukuboza.
Bigenimana kandi avuga ko mu mpera z’uko kwezi, njyanama yifuza ko imihigo yose nibura yazaba igeze ku gipimo cya 50%, mu gihe hazaba habura amezi 7 ngo umwaka w’imihigo urangire.


text:
Ngororero: Gusoza icyiciro cya mbere cy’urugerero byaranzwe no gushima ababyeyi
Ababbyeyi bafite urubyiruko rw’intore zo kurugerero bo mu karere ka Ngororero barashimirwa ubwitange no kwihanganira abana babo bagize mugihe cy’amezi 3 maze bakitabira ibikorwa by’urugerero nkuko Leta yabiteganyije.
Mu ijambo no mubutumwa yatanze, Alphonse Bakusi intumwa y’Itorero ry’Igihugu yari yaturutse ku rwego rw’Igihugu yavuze ko kuba ababyeyi barihanganiye abana babo bakajya mubutumwa bahawe kandi bagombaga kubafasha muyindi mirimo ari iby’igiciro gikomeye kandi ko bigaragaza ejo heza h’u Rwanda kubato n’abakuru.
Bakusi yashimiye ababyeyi bafite intore kurugerero
Bakusi akaba asaba urubyiruko ruri kurugerero gukoresha neza umwanya bahawe maze bakazabikuramo ibyiza bazereka ababyeyi babo kandi bakabizeza kuzaba ababyeyi b’ejo hazaza beza.
Ukurikirana ibikorwa by’intore mu karere madamu Odette Mukantabana nawe akaba avuga ko ababyeyi bagaragaje ubufatanye na Leta ndetse n’abana babo ndetse ahenshi bakanabafasha mumihigo intore zari zarihaye, ubu ikaba yareshejwe kukigero cya 95%, ndetse ibisigaye nabyo bikaba bigikorwa.
Mu karere ka Ngororero hakaba hari intore zo kurugerero 738, izakoreye urugeroro mukarere ni 708 naho 30 bakoreye hanze y’akarere kabo kubera impamvu zitandukanye. Icyiciro cya kabiri cy’urugerero kikaba kizatangira kuwa 22 Mata uyu mwaka. Izina ry’intore za Ngororero ni “Imbangukiragutabara†naho inyikirizo ni “gukora ni kareâ€.


text:
Dec 31, 2017 Onesphore Dushimirimana Andi makuru, Inzandiko za Paulo 0Mu rwego rwo kwagura ivugabutumwa no gukomeza gusigasira ingingo z’itorero rya ADEPR, kuri uyu wa 23 Ukuboza 2017, itorero rya ADEPR mu rurembo rw’umugi wa Kigali ,muri Paruwasi ya Ruyaga bakoze ibirori bikomeye birimo gusengera abavugabutumwa 4 n’abadiyakoni 52 hanakirwa abizera bashya bagera ku 126 barimo 111 babatijwe mu mazi menshi n’abandi 15 bakiriwe mu […]
Dec 31, 2017 Onesphore Dushimirimana Andi makuru, Politiki 0Kuri uyu wa 29 Ukuboza 2017 I Kigali kuri Mariot Hotel, Korali Amahoro yahurije hamwe abayobozi mu nzego zitandukanye zaba iza leta, amadini ndetse n’imiryango itegamiye kuri leta mu gitaramo cyiswe ‘Amahoro Iwacu Celebration 2017’ mu rwego rwo gukomeza umurongo bihaye wo gutanga umusanzu wabo mu kubaka amahoro arambye. Kubaka amahoro ni inshingano ya buri […]
Dec 30, 2017 Onesphore Dushimirimana Andi makuru 0Korali Omega ku bufatanye n’itorero rya ADEPR Kabagari bateguye igiterane cy’impemburo mu gusoza umwaka wa 2017. Iki giterane kikazitabirwa by’umwihariko na korali Integuza ya ADEPR Kacyiru, umuhanzi Giramahoro Claudine ndetse n’umuvugabutumwa Nyagasanaribuka Loti kuva I Huye. Iki giterane kiratangira kuri uyu wa gatandatu tariki ya 30 kugeza ku cyumweru tariki ya 31 Ukuboza 2017 ku […]
Dec 29, 2017 Onesphore Dushimirimana Andi makuru 0Imyiteguro irarimbanije ku itsinda The Power of the Cross bitegura kumurika umuzingo (Album) wabo wa mbere w’amajwi (Audio) bise ‘Super power’. Iri tsinda ryateguye igitaramo cyizabera ku itorero Betsida Holy church, ku Gisozi umwaka utaha tariki 14/01/2018. Uyu muzingo ukaba ugizwe n’indirimbo z’amajwi umunani (8). Iri tsinda rizwi nka “The Power of Cross” rikunzwe mu ndirimbo Ndiho, […]
Dec 29, 2017 Onesphore Dushimirimana Amakuru ashyushye, Andi makuru 0Itorero Calvary Temple Worship Center mu Rwanda riyobowe na Pastor Patrick Joshua Twagirayesu na Pastor Sanyu Gertrude, riherereye I Remera hepfo ya Control Techique ryateguye the cross over week hamwe n’ijoro rya bonane ry’imbaraga n’ubuhanuzi. Iki giterane cyahawe intego igira iti, “Dore ndarema ibintu bishya niko uwiteka avuga” ikaba igaragara muri Yesaya 43:19, ahagira hati,” […]
Dec 28, 2017 Onesphore Dushimirimana Andi makuru, Politiki 0Bishop Vuningoma Dieudonne wahoze ari icyegera cya Apotre Gitwaza akaza kwirukanwa muri Zion Temple, yahishuye ko agiye gusubira muri iri torero akaguma ku ntebe y’icyubahiro ye nk’umwe mu bantu batangije Authentic World Ministries/Zion Temple. Nyuma y’intambara n’amakimbirane byamaze igihe muri Zion Temple ndetse bikanavugwa ko Apotre Gitwaza yari agiye guhirikwa ku butegetsi na bamwe mu […]
Dec 28, 2017 Onesphore Dushimirimana Amakuru ashyushye, Andi makuru 0Minisiteri y’ivugabutumwa yitwa “Urufunguzo rw’amahoro “(KSPM:Key for Sustainable Peace Ministries ) yari yateguye igiterane gikomeye cyo gushima Imana banayisaba ko uburinzi bwayo bwakomeza kuba kubantu bayo no mu mwaka mushya wa 2018 ,iki giterane cyagombaga kuba kuwa gatanu w’iki cyumweru taliki ya 29 Ukuboza 2017 none ntikikibaye kw’iyi taliki ahubwo kimuriwe kuwa 24 Gashyantare 2018. […]
Dec 28, 2017 Onesphore Dushimirimana Amakuru ashyushye, Andi makuru 0Nyina wa Yabesi yamwise iryo zina kubera “agahinda” kuko yavuze ati: ”Namubyaranye agahinda’’ birashoboka ko hari n’abamukinaga ku mubyimba kubera iri zina, bituma akurana igikomere mu mutima, bimutera kujya imbere y’Imana agira ibyo ayisabira 1 Ngoma 4:10. Ku Mana byose birashoboka, ishobora guhindura amateka y’umuntu wiswe izina ribi, akamwita irindi zina kandi akabera amahanga yose […]
Dec 26, 2017 Onesphore Dushimirimana Andi makuru, Inzandiko za Paulo 0Musenyeri Philippe Rukamba agaragaza ko ubworohera, kubabarira no kwakira abandi aribyo bigomba kuranga abakristu mu mwaka wa 2018. Musenyeri Philippe Rukamba Yabitangaje ubwo yari ari mu gitambo cya Misa kuri Noheli cyabereye kuri Kiliziya ya Katedarali ya Butare. Muri icyo gitambo cya Misa Musenyeri Rukamba yavuze ko umwaka Kiliziya gaturika yatangiye uzaba uwo kwakira ibiruhanya […]
Dec 26, 2017 Onesphore Dushimirimana Amakuru ashyushye, Andi makuru 0Mu rwego rwo gufasha abanyarwanda gusoza umwaka bashima Imana, minisiteri y’ivugabutumwa izwi nka Key for Sustainable Peace Ministries (KSPM), ugenekereje mu Kinyarwanda ni Minisiteri Urufunguzo rw’amahoro yateguye igiterane cyo gushima Imana banayisaba ko uburinzi bwayo bwakomeza kuba kubantu bayo no mu mwaka mushya wa 2018. Iki giterane cyatumiwemo abahanzi bakomeye barangajwe imbere n’umuhanzi Israel Mbonyi, […]
Dec 26, 2017 Onesphore Dushimirimana Andi makuru, Politiki 0umuhanzi Mpundu Bruno yatunguye benshi ubwo yandikaga amateka mu gitaramo cye cya mbere, cyaba kuri uyu wa mbere tariki 25 Ukuboza 2017, ku munsi mukuru wa Noheli. Ni igitaramo cye cya mbere mu mateka ye kuva yatangira kuririmba ku giti cye. Iki gitaramo kikaba cyatunguye benshi haba ku ruhande rw’abakitabiriye ndetse na nyir’ukugitegura ubwe. Iki […]
Dec 24, 2017 Onesphore Dushimirimana Andi makuru 0Umuramyi Mpundu Bruno arifatanya na Alarm ministries, True Promises ndetse na Bosco Ncuti mu gitaramo yise “Yesu uri Uwera live concert”. Ni igitaramo giteganijwe kuri Noheli tariki ya 25/12/2017, kuri New Life Bible Church, kwinjira akazaba ari ukwishyura ibihumbi 2000 ndetse na 5000, ugahabwa na CD oriho indirimbo yakoranye n’abahanzi bakomeye ba hano mu Rwanda. […]
Dec 24, 2017 Onesphore Dushimirimana Andi makuru, Politiki 1Mu rwego rwo kwagura ivugabutumwa no gukomeza gusigasira ingingo z’itorero, kuri uyu wa 23 Ukuboza 2017, iteroro rya ADEPR Paruwasi ya Batsinda, yakiriye abizera bashya bagera ku 150 babatijwe mu mazi menshi, igikorwa cyakurikiwe n’umuhango wo gusezeranya imiryango 17 yari isanzwe ibana ariko idasezeranye mu itorero. Uyu muhango wayobowe n’umushumba w’itorero ry’akarere ka ADEPR Gasabo […]
Dec 23, 2017 Onesphore Dushimirimana Amakuru ashyushye, Andi makuru 0Si inkuru mbarirano ubuzima bwa benshi bwarahindutse, ubwo Itorero Canaan Revival Temple riyobowe na Rev.Pastor Agaba Fred ryakoraga igiterane ngarukamwaka kizwi nka “Life Transformation Conference”,ugenekereje mu Kinyarwanda bikaba bivuze Igiterane kigamije guhindura ubuzima bw’abantu, cyasojwe kuri uyu wa 17 Ukuboza 2017. Muri uyu mwaka wa 2017, iki giterane kikaba cyari cyatumiwemo abakozi b’Imana batandukanye barimo […]
Dec 15, 2017 Onesphore Dushimirimana Andi makuru Comments Off on Korali la Fraternite ya ADEPR Ruyenzi ikomeje imyiteguro y’igitaramo izapfunduriramo agaseke abakunzi bayoKorali la Fraternite ya ADEPR Ruyenzi ikomeje imyiteguro y’igitaramo izapfunduriramo agaseke abakunzi bayo. Ni igitaramo cy’imboneka rimwe kizongera kwibutsa benshi imbaraga z’Imana nuko yagiye ibana nabo mu bihe bitandukanye. Kugeza ubu yaba ku ruhande rwa korali ubwayo ndetse n’abazayifasha imyiteguro ikaba irimbanije, umunsi ukaba utinze kugera ngo igitaramo gitangire. Korali la Fraternite ya ADEPR Ruyenzi […]
Dec 15, 2017 Onesphore Dushimirimana Andi makuru, Politiki Comments Off on Apostle Mignone yashimangiyeko Ijambo ubuzima buhindutse rikomeye cyane mu giterane cyateguwe n’ Itorero Caanan Revival TempleIntumwa y’Imana (Apostle) Mignone Kabera, yashimangiyeko Ijambo ubuzima buhindutse rikomeye cyane mu giterane cyateguwe n’ Itorero rya Caanan Revival Temple riherereye Kimironko ahazwi nko mu Bibare, hari ku munsi wa gatanu w’igiterane ngarukamwaka kiswe “Life Transformation Conference” cyatumiwemo abakozi b’Imana guturuka, uyu munsi hakaba hari hatahiwe Apostle Mignone Kabera ndetse n’itsinda rya Alarm Ministries. Mu […]
Dec 15, 2017 Onesphore Dushimirimana Andi makuru Comments Off on Rev.Nzabonimpa Canisius yamaze kugera Iburayi aho agiye kumara amezi abiri mu ivugabutumwa -AmafotoKuwa kabiri w’italiki ya 12 Ukuboza 2017 Rev.Nzabonimpa Canisius umwe mu bapasiteri b’inararibonye mw’itorero rya ADEPR mu Rwanda ubu akaba ari muzabukuru mw’itorero rya ADEPR i Gihundwe yahagurutse ku kibuga k’indege cya Kanombe yerekeza ku mugabane w’Iburayi aho agiye kumara igihe cy’amezi abiri mw’ivugabutumwa . Rev.Nzabonimpa Canisius yamaze kugera k’umugabane w’Iburayi mu gihugu cy’ubufaransa Kw’isaha […]
Dec 13, 2017 Onesphore Dushimirimana Andi makuru 2Korali Amahoro ibarizwa mu itorero rya ADEPR ku mudugudu wa Save; Paruwase ya Save, itorero ry’akarere ka Gisagara yateguye igitaramo cyo kumurika umuzingo wayo wa mbere w’amashusho ( Album DvD ) bise ‘ Ingoma yawe ‘. Ni mu gitaramo cyatumiwemo korali Iriba, Sauni ndetse n’umuhanzi Tatien Titus, giteganijwe tariki ya 17 Ukuboza 2017, mu nzu […]
Dec 13, 2017 Onesphore Dushimirimana Amakuru ashyushye, Andi makuru 1Umucyo Community radio nyuma yo gusakaza ibyiringiro kubihebye, ikongera kubasubizamo imbaraga hifashishijwe iyamamaza butumwa bwiza binyuze kuri radio, noneho ibazaniye Bright Education Center ishimangira ivugabutumwa mu bikorwa, hateganirizwa ejo hazaza. Kwiga ubumenyi bwihariye, bufatika bushingiye ku inararibonye kugira ngo urusheho kuba indashyikirwa mu bumenyi no gutanga serivisi nziza mu buryo bwihuse nicyo cyahagurukije ikigo Bright […]
Dec 13, 2017 Onesphore Dushimirimana Andi makuru, Politiki 1Urubyiruko rw’itorero AEBR rwongeye gutekerezwaho mu gikorwa kizaberamo n’amarushanwa y’amakorali. Ni mu mpera z’iki Cyumweru ahateguwe ibitaramo bitandukanye byateguwe n’urubyiruko rwa AEBR Kigali. Ibi bikorwa bizasozwa n’irushanwa ry’amakorali rizwi nka Serve God Awards rigiye kuba ku nshuro ya kabiri. Niyigaba Samuel, umuhanzi mu muziki wo kuramya no guhimbaza Imana akaba n’umuyobozi w’urubyiruko mu itorero AEBR […]
Jan 18, 2018 0Kuwa 17/01/2018 nibwo Musenyeri Rwaje Onesphore yasimbuwe ku mwanya wo kuyobora Itorero Anglikani mu Rwanda nyuma y’uko hari hamaze gutorwa Bishop Dr Laurent Mbanda. Aha, Musenyeri Rwaje Onesphore yari acyuye igihe kigenwa n’amategeko ndetse aninjira mu kiruhuko cy’iza bukuru akaba yaratangiye kuyobora iri Torero kuva mu mwaka wa 2011 ubwo yasimburaga Bishop Emmanuel Kolini wayoboye iri Torero […]
Jan 18, 2018 0Kuwa 17/01/2018 nibwo Musenyeri Rwaje Onesphore yasimbuwe ku mwanya wo kuyobora Itorero Anglikani mu Rwanda nyuma y’uko hari hamaze gutorwa Bishop Dr Laurent Mbanda. Aha, Musenyeri Rwaje Onesphore yari acyuye igihe kigenwa n’amategeko ndetse aninjira mu kiruhuko cy’iza bukuru akaba yaratangiye kuyobora iri Torero kuva mu mwaka wa 2011 ubwo yasimburaga Bishop Emmanuel Kolini wayoboye iri Torero […]
Jan 08, 2018 0Mu rwego rwo gufasha abatuye umujyi wa Kigali gutangira neza umwaka wa 2018 bari mu bihe byiza mu buryo bw’umwuka, Itorero Methodiste Libre mu Rwanda, paruwasi ya Batsinda ,ryabateguriye igiterane cy’akataraboneka kuri iki cyumweru tariki ya 14/01/2018. Ni murwego rwo gushimira Imana ko basoje umwaka wa 2017 kandi bakaba baratangiye 2018 amahoro, itorero Methodiste libre, […]


text:
Iyo umugore agisama cyane cyane ku nshuro ya mbere, yibaza ibibazo byinshi by’uburyo ashobora kwitwara, imirire, imyambarire n’ibindi.
Aba afite kandi ibyo yagiye yumva bavuga ku mugore utwite, bimwe biba ari byo, ibindi ntaho bihuriye n’ukuri.
Nk’urugero, abagore benshi bazi ko iyo umuntu yambaye imyenda imufashe, ashobora kwica umwana uri mu nda.
Nyamara, iyo uganiriye n’abaganga bita ku bagore batwite ndetse n’inyandiko zitandukanye, bigaragara ko imyenda ifashe ntacyo itwara umwana, gusa ngo ishobora kubangamira umubyeyi.
Ngo umwana uri mu nda aba ari mu gafuka k’amazi, ku buryo aba atagerwaho n’ikintu icyo ari cyo cyose gituruka hanze.
Izuba Rirashe ryaganiriye na Muganga Keneth Ruzindana, wakurikiranaga abagore batwite mu bitaro byitiriwe umwami Faical, atanga inama ku myambarire y’umugore utwite.
Ngo Ubundi uko inda ikura, ni ko umugore yumva akeneye kwambara imyenda imurekuye. Ngo iyo atabikoze, aba abangamiwe.
Uyu muganga avuga ko kuba umubyeyi yisanzuye, bituma n’umwana uri mu nda amererwa neza kurushaho. Ngo si na byiza burya ko yimanika, atari uko byahungabanya umwana uri mu nda ako kanya, ngo ahubwo byatuma mama we atiyumva neza, bikaba byamugeraho mu buryo buziguye.
“Umubyeyi utwite tumugira inama yo kwambara inkweto zo hasi, kuko uko umwana akura, atsikamira igice cyo hepfo, maze amaraso ntatembere neza, bityo amaguru akabyimba.”
Ngo kugira ngo ibi bigabanuke, umugore yicara arambuye amaguru, maze agafata umusego akawurambikaho ibirenge kugira ngo amaraso abashe gutembera neza.


text:
Ahenshi muri Afurika, abagore nta burenganzira bagira ku butaka, kandi nk’ uko bizwi ari bo bagira uruhare runini mu kububyaza umusaruro.
Usanga uburenganzira bwose bwarihariwe n’abagabo ndetse no mu gihe cy’ izungura hakitabwaho abana b’abahungu, kuko baba bavuga ko umukobwa iyo ahawe ubutaka abujyana mu muryango w’abandi, mu gihe iyo umuhungu abuhawe buguma mu muryango bugafasha mu gukomeza kwagura izina ry’ umuryango.
Ni muri urwo rwego imiryango itegamiye kuri leta inyuranye, hirya no hino muri Afurika, yifatanyije n’abahinzi-borozikazi bo mu byaro, bagategura igikorwa cyiswe ’Women to Kilimanjaro’. Nk’ uko Kilimanjaro ari wo musozi muremure muri Afurika, ibi birashushanya ko ijwi ryabo bashaka kurizamura ku buryo ryumvikana rikagera kure hashoboka.
Ku wa 10 Ukwakira, abagore 30 batoranyijwe baturutse mu byaro hirya no hino muri Afurika, batangiye kurira umusozi wa Kilimanjaro, bashushanya ko hageze ngo bahabwe uburenganzira busesuye ku butaka.
Ku wa 15 Ukwakira, nibwo aba bagore bamanutse kuri uyu musozi, byahuriranye n’Umunsi Mpuzamahanga w’ Umugore wo mu cyaro.
Nyuma y’iki gikorwa, abo bagore bahuriye i Arusha, mu ihuriro ryabo maze begeranya ibyifuzo byabo, bagiye bahabwa na bagenzi babo, aho bagiye banyura muri urwo rugendo kugira ngo bihurizwe hamwe.
Ku Cyumweru tariki 16 Ukwakira, abayobozi mu nzego zitandukanye bitabiriye ihuriro kugira ngo bagezweho ibyifuzo by’abagore bariteraniyemo. Iryo huriro ryitabiriwe n’abahagarariye Umuryango w’ Ubumwe bwa Afurika, Umuyobozi wa Komisiyo y’Igihugu ishinzwe iby’ ubutaka muri Kenya, Abadepite bo mu bihugu bitandukanye ndetse n’abahagarariye imiryango itandukanye itegamiye kuri leta.
Muri iki gikorwa, u Rwanda rwari ruhagarariwe n’itsinda ry’abantu 15, barimo abagore 12. Bagize igihe cyo guhura n’abagore bo muri Uganda n’abo muri Kenya bungurana ibitekerezo ku burenganzira bw’abagore ku butaka.
Umwe mu banyarwandakazi wifatanyije na bagenzi be bo muri Afurika yagize ati” Turi mu matsinda twaganiriye n’abandi, twumvise uko uburenganzira bw’umugore iwabo bumeze dusanga twe hari byinshi tumaze kugeraho. Ku buryo twababwiye ko bazaza bakatwigiraho. None se wowe, hari hamwe n’ubutaka butari bwabarurwa, naho twe umugore aba afite 50% y’uburenganzira ku butaka[...]umwana w’umukobwa nta jambo ku butaka, naho twebwe abakobwa barazungura kimwe n’abahungu.”
Aba bagore bo mu Rwanda bitabiriye iri huriro babifashijwemo n’imiryango Oxfam na ActionAid mu Rwanda.


text:
23 Kanama 2017
FILIPINE
Inkongi y’umuriro yakongoye amazu muri Filipine
Ku itariki ya 5 Kanama, inkongi y’umuriro yafashe agace ka Agdao, mu mugi wa Davao gaherereye ku nkombe y’ikirwa cya Mindanao kiri mu magepfo ya Filipine.
Nubwo nta Muhamya wa Yehova wakomeretse cyangwa ngo ahitanwe n’iyo nkongi, amazu y’imiryango 13 yabagamo yarahiye, bituma abantu 29 basigara badafite aho kwikinga. Ubu Abahamya bavanywe mu byabo bacumbikiwe na bagenzi babo. Ibiro byacu by’i Manilla byashyizeho komite ishinzwe ubutabazi kugira ngo igenzure ibikorwa byo gutanga imfashanyo.
Inteko Nyobozi y’Abahamya ba Yehova ikorera ku kicaro gikuru igenzura imirimo y’ubutabazi ikoresheje impano zo gushyigikira umurimo ukorerwa ku isi hose.
Ushinzwe amakuru:
Ku rwego mpuzamahanga: David A. Semonian, Ibiro Bishinzwe Amakuru, +1-845-524-3000
Muri Filipine: Dean Jacek, +63-2-224-4444


text:
Umupadiri mu idini ry’Abepisikopi muri Amerika, John Shelby Spong atangaza ko ikuzimu hatabaho ahubwo ko ari ibintu byahimbwe ngo abantu babashe kwigishwa bemere ibyo babwiwe kubera ubwoba no gutinga aho hantu.
Mu buhamya bwe yatanze mu minsi mikuru, uyu mukozi w’Imana yagize ati “Sinizera ko ikuzimu habaho, gusa nemera ko hari ubuzima nyuma y’urupfu.”
Uyu mupadiri yakomeje avuga ko abantu bigishijwe bagatozwa gutega amatwi ndetse mu byo bigishwa hakabamo n’ibiteye ubwoba kugirango bakomeze bagendere muri icyo cyoba be kugira ibibi bakora.
Uyu mupadiri abuga ko ijuru ryabayeho, rikaba ari igihembo ku bakoze neza, ibyo abantu bakaba ari byo bagendeyeho bagahimba n’ahandi hantu habi (Ikuzimu) hazajyamo abakoze nabi bityo bigatuma abantu bakomeza kugendera mu bwoba bwo kuba bashobora kuzajya aho habi niba bakomeje gukora nabi, ariko ibi bigakorwa mu rwego rwo kugirango bakomeze kugendera mu nzira nziza.
Padiri John Shelby Spong avuga ko ibi byahimbwe kugira ngo abantu bakomeze gukora neza badatannye ngo bajye mu bibi nubwo batabura kubijyamo.
Abantu bagereranya ikuzimu n’ahantu habi hahora haka umuriroo, hakazajyamo abanze gukora neza mu gihe abakoze ibyiza bazaba bajyanwe mu ijuru, nyamara bakinyumvisha ko ari ahantu munsi y’ubutaka naho mu ijuru hakaba heuru mu kirere.
Uyu mupadiri akomeza avuga ko bishoboka ko umuntu yazahanirwa ibibi yakoze kimwe nuko yashimirwa ibyiza yakoze, ariko ko ikuzimu ho hatabaho ahubwo ko ari sisiteme yo kwigisha abantu gukora ibyiza yahimbwe n’abantu ba kera kugirango babone uko bayobora abaturage mu nzira bishakiye.
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->


text:
Niyo waba ushobora ibintu byose bibaho, ntiwashobora kuba nka mugenzi wawe. Ntuzagwe mu mutego wo gushaka kubaho nk’undi muntu.
Hari agatekerezo k’umugabo washatse umugore; umugore amutekera inkoko. Umugabo ayiriyeho ahita amubwira ati, “Mama wanjye we ateka inkoko neza, kurenza uko iyi itetse.” Umugore na we yahise amusubiza ati, “Ngaho genda umubwire aze agutekere indi.”
Niba ushaka ko abo mubana bakora neza, jya ubabwira icyiza ubabonaho. Ntukabagereranye n’abandi wigeze kubana nabo mu buzima. Ibitari ibi, bisenya umubano.
Umwanditsi wa Zaburi yavuze ku muntu uhiriwe agira ati, “ Uwo azahwana n’igiti cyatewe hafi y’umugezi, cyera imbuto zacyo igihe cyacyo…” Zaburi 1:3.
Umuhinzi mwiza aba asobanukiwe neza ibi bintu bitatu bikurikira:
- Igiti k’imyembe kibereyeho kwera imyembe gusa.
- Igiti cy’imyembe kigira igihe runaka cyera imyembe.
- Ni ikosa gusoroma umyembe yawe itarera.
Mu gitabo cy’Abefeso 1:12, Pawulo yagize ati, “…tube abo gushimisha ubwiza bwayo, twebwe abiringiye Kristo uhereye kera.”
Iyo wasobanukiwe uwo uri we ndetse n’icyo waremewe, bituma ubaho ubuzima bushima. Kuba uwo uri we, bihesha Imana icyubahiro. Jya usenga Imana uyishimira uwo yakugize; ntukararikire cyangwa ngo ubabazwe n’uko utameze nka runaka.


text:
Minisitiri w’Urubyiruko n’Ikoranabuhanga, Nsengimana Jean Philbert asanga urubyiruko rwabohoye igihugu rwari rufite umutima w’ubutwari udasanzwe.
Ibi yabigarutseho ubwo hatangiraga igikorwa cyo kwibuka ku nshuro ya gatatu urubyiruko rwazize Jenoside yakorewe abatutsi muri Mata 1994 mu Karere ka Nyanza, mu Murenge wa Mukingo.
Minisitiri Nsengimana yavuze ko bitumvikana ukuntu umuntu yajya ku rugamba akagaruka agasanga umuryango yagiye kurwanira watsembwe ntiyihorere ndetse akabana neza n’abawishe mu gihe na Bibiriya ivuga ko abana bahorwa ibyaha bya ba se.
Yongeraho ko kera mu mashuri politiki y’igihugu kwari ugukora ibarura mu mashuri buri mwaka mbere yo kujya gukora ibizami bya Leta, abakoraga ibi ngo bakaba bari batewe ubwoba n’uko abatutsi baziga bakazabigaranzura.
Minisitiri Nsengimana yagize “nyuma yo guhagarika Jenoside, abayihagaritse mu gahinda kenshi, mu mujinya mwinshi nawe tekereza ugiye kurwana uraje usanze umuryango wawe wararangiye warashize, ufite imbunda ufite imbaraga, ufite umujinya, ufite agahinda, kutihorera… no muri Bibiriya haranditse ngo ‘Mpora abana gukiranirwa kwa ba se!’ ibyo sibyanditse muri Bibiliya? Ariko ntibakore igikorwa cyo kwihorera, ubwo ni ubutwari budasanzwe! Twari dukwiye guhora tuzirikana ko ari nk’igitangaza cyabaye mu gihugu cyacu.”
Minisitiri Nsengimana yashimangiye ko kuba uru rubyiruko ari rwo rwaje rukubaka igihugu kitarobanura abagituye ari ubutwari budasanzwe kuko iyo bitaba gutyo benshi baba batari aho bari uyu munsi.
Akomeza agira ati “kuba abo ngabo ari bo baje bagashyiraho umusingi wubakiyeho igihugu kitarobanura abana bacyo, ni ubutwari budasanzwe. Iyo bitaba ibyo ndahamya ko abenshi turi hano, abenshi muri hano ntabwo twagombaga kuba duhari, njyewe nongere nitangeho urugero umuryango nkomokamo wari umuryango w’abayobozi, papa yari Burugumesitiri yayoboye imyaka irenga 15, iyo biza kuba ibyo kuvuga ngo ibyo ababurugumesitiri bakoze mu gihugu turabizi n’ubwo wenda yari atakiri we, ariko yari agikorera iyo Leta, ngo reka natwe tubikorere abana babo cyangwa se ababakomokaho, ndahamya y’uko simba nicaye aha ngaha, simba mpagaze aha,
kuba mpari ni uko nahawe amahirwe nk’abandi banyarwanda bose nkiga kuri buruse ya Leta, nkakora imirimo itandukanye natangiye gukorera igihugu ntaranarangiza, narayoboye kuva nkiri umunyeshuri…nta kuntu ibyo byari gushoboka iyo hatabaho ubuyobozi butandukanye nk’ukuntu ijoro ritandukanye n’umucyo, n’ubuyobozi bwose bwabayeho kuva mu gihe u Rwanda rugira akaga ko gukoronizwa n’abazungu kugeza muri 1994.”
Minisitiri Nsengimana abwira urubyiruko ko ibyo igihugu cyagezeho kugeza ubu byaharaniwe kandi ko urugamba rutarangiye kuko abakoze Jenoside bakiri hirya no hino bahimba ibinyoma bidafite aho bishingiye.
Yongeyeho ko kuba ababohoye igihugu barabashije kubigeraho ari uko bamenye abo bari bo bimakaza ubunyarwanda kuruta kwiyumva mu moko, bityo ko n’urubyiruko rugomba kwimenya, ati “urugamba ruracyahari, mwabyumvise abakoze Jenoside baracyahari ni bo bazaza bakavuga ngo umubyeyi wawe ko afunze yararenganye, barabeshya nta Jenoside yabaye…yaritabaraga cyangwa se yagiraga gute… barabeshya ibyo bazakubwira byose bizaba ari ibinyoma ikintu wakora uyu munsi ni uguhaguruka ukitandukanya nawe. Umunsi ubyutse ukireba mu ndorerwamo ujye ureba wowe, wirebe nk’umunyarwanda ntiwirebe nk’umuhutu cyangwa umututsi, urebe wowe nk’icyo wakoze cyangwa ubyutse ugiye gukora cyubaka igihugu gitandukanye n’icyo umubyeyi wawe cyangwa umuvandimwe wawe yakoze.”
Minisitiri w’Urubyiruko yasabye abakomoka mu miryango yagize uruhare muri Jenoside gufata iya mbere bakegera bagenzi babo bayirokotse bagafatana urunana nk’urungano kuko ngo ari yo ngabo izatuma nta muntu n’umwe ushobora gusenya ubumwe bw’Abanyarwanda.
Ubushakashatsi bwashyizwe ahagaragara bwakozwe na CNLG mu mwaka wa 2015 bwagaragaje ko mu myaka 20 ingengabitekerezo ya Jenoside yagabanutse ku kigero cya 84%.


text:
Kwamamaza HANGA UMURIMO byasojwe, hakurikiyeho kuyitabira
gahunda yiswe Hanga umurimo yashyizweho na leta y’urwanda igamije gushishikariza Abanyarwanda mu byiciro binyuranye, gutekereza imishinga yunguka, bakihangira imirimo ibyara inyungu bakazafashwa na leta kuyibonera igishoro, ingwate n’ubujyanama mu kuyishyira mu bikorwa, yashojwe, ubu igikurikiyeho ni ukuyishyira mubikorwa.
Ubu bukangurambaga bwageze mu Ntara zose z’u Rwanda buhamagarira Abanyarwanda bo mu byiciro byose gutekereza cyane bagahimba imishinga myiza izababyarira inyungu, ndetse byaba akarusho igatanga akazi ku bantu benshi mu byiciro by’imishinga mito mito n’iciriritse.
Mu gushyiraho iyi gahunda, guverinoma y’u Rwanda irateganya ko buri mwaka hazajya hatangizwa ibikorwa n’imishinga mishya ku buryo bizagera muri 2020 hamaze gushingwa imishinga myinshi ibyara inyungu kandi yatanze akazi gaciriritse ku bantu bakabakaba miliyoni n’igice (1,400,000).
Gahunda ya Hanga umurimo iteganya ko umuntu wese uzabasha guhimba umushinga wabyara inyungu azafashwa na guverinoma y’u Rwanda, agahabwa ubujyanama bwo kunoza uwo mushinga neza, akanatangirwa ingwate akeneye igihe ashaka inguzanyo y’amafaranga yo kushyira mu bikorwa.
Biteganijwe ko iyi ngwate yazajya iba ingana na 50% ku mishinga yatanzwe n’abagabo, naho iyatanzwe n’abakiri bato b’urubyiruko, hagati y’imyaka 16 kugera kuri 35, naho iy’ abagore ikazatangirwa ingwate ishobora kugera kuri 75%.


text:
ISOMO RYA 9
Yeremiya ntiyaretse kuvuga ibyerekeye Yehova
Rimwe na rimwe abantu baraduseka cyangwa bakaturakarira iyo tubabwira ibyerekeye Yehova. Ibyo bishobora gutuma twumva twareka kuvuga ibyerekeye Imana. Ese nawe byakubayeho?— Bibiliya itubwira inkuru y’umusore wakundaga Yehova, ariko haburaga gato ngo areke kuvuga ibyerekeye Yehova. Yitwaga Yeremiya. Reka dusuzume ibimwerekeyeho.
Igihe Yeremiya yari akiri muto, Yehova yamubwiye ko yagombaga kuburira abantu bakareka gukora ibintu bibi. Ibyo ntibyari byoroheye Yeremiya, kandi yagize ubwoba. Yabwiye Yehova ati ‘sinzi kuvuga. Ndacyari umwana.’ Ariko Yehova yaramubwiye ati ‘ntutinye. Nzagufasha.’
Yeremiya yatangiye kuburira abantu ababwira ko nibadahinduka bazahanwa. Ese utekereza ko abantu bakoze ibyo Yeremiya yababwiye?— Oya. Baramusetse kandi baramurakarira cyane. Ndetse hari n’abashatse kumwica! Utekereza ko Yeremiya yumvise ameze ate?— Yagize ubwoba maze aravuga ati ‘sinzongera kuvuga ibya Yehova.’ Ariko se koko yarabiretse?— Oya, ntiyabiretse. Yakundaga Yehova cyane ku buryo atashoboraga kureka kuvuga ibimwerekeyeho. Kandi Yehova yakomeje kurinda Yeremiya bitewe n’uko atigeze areka kuvuga ibimwerekeyeho.
Urugero, hari igihe abantu babi bajugunye Yeremiya mu cyobo kirekire cyarimo ibyondo. Ntiyari afite ibyokurya cyangwa amazi. Abo bantu bashakaga ko Yeremiya apfira muri icyo cyobo. Ariko Yehova yaramukijije ararokoka!
Ibyabaye kuri Yeremiya bikwigisha iki?— Nubwo hari igihe yagiraga ubwoba, ntiyaretse kuvuga ibyerekeye Yehova. Mu gihe uvuga ibyerekeye Yehova, abantu bashobora kuguseka cyangwa bakakurakarira. Ushobora kumva ubuze amahoro, cyangwa ukumva ugize ubwoba. Ariko ntukigere ureka kuvuga ibyerekeye Yehova. Buri gihe azajya agufasha nk’uko yafashije Yeremiya.


text:
Umuntu bemeza ko afite umubyibuho udasanzwe iyo ibipimo bya BMI (Body Mass Index) birenze 25, muri macye bene uwo aba afite ibyago byinshi biterwa no kugira umubyibuho ukabije nk’indwara zinyuranye z’umutima, diyabete, kubura urubyaro ku bagore, kunanirwa gutera akabariro ku bagabo n’ibindi binyuranye.
Muri iyi nkuru tugiye kuganira ibyo wakora kugirango ushobore gutakaza ibiro kandi nta zindi ngaruka bikugizeho,ndetse n’ibyo wakoresha kugirango ubigereho.
Dore ibintu wakora ugatakaza ibiro mu buryo bwiza:
1. Gerageza gusezera isukari n’ibyo irimo byose: Niba ushaka gutakaza ibiro, no kunyunguta bombo ntuba ukibyemerewe. Kunywa soda kizabe ikizira kuri wowe, kimwe na ya mitobe tugura ikoze. Ibi tuvuze biri mu bintu bya mbere bituma ubyibuha niyo mpamvu kubyirinda bizagufasha kugabanya ibiro. Mu mwanya wabyo warya imbuto, ukanywa imitobe wikoreye itarimo isukari yo mu nganda, cyangwa ugakoresha ubuki.
2. Jya unywa amazi byibura iminota 30 mbere yo kurya: Ubushakashatsi bumwe bwakozwe bwagaragaje ko kunywa amazi iminota 30 mbere yo kurya bigufasha kugabanya ibiro ku kigero cya 44% mu gihe cy’amezi 3 gusa. Impamvu ni uko amazi nta bibyibushya bibamo, kandi aho yagiye nta kindi kiba kiri buhajye bityo akagufasha kurya bicye kandi ukumva uhaze.
3. Jya ugerageza gufata amafunguro afasha gutakaza ibiro: Niba wifuza gutakaza ibiro usabwa kwita ku mafunguro abigufashamo. Muri yo twavuga amagi atogosheje, imboga rwatsi, amafi cyane cyane ya salmon, imboga zo mu bwoko bw’amashu, ibirayi bitogosheje, ibishyimbo, amasupu (potage), avoka, apple cider vinegar, ubunyobwa, impeke zuzuye, poivron, imbuto. Muri aya mafunguro arimo amavuta ni byiza kuyafata mu gitondo na ku manywa naho andi atarimo amavuta ukayafata ninjoro.
4. Rya ifunguro ririmo fibre ziyenga vuba: Fibre zifasha kugabanya ibinure by’umwihariko ibiba byaje ku nda. Amafunguro akize kuri fibre harimo intoryi, imboga zinyuranye.
5. Tapfuna witonze: Hari abantu usanga mu kurya kwabo baba bameze nk’abacuranwa kuburyo mu minota 2 akaba arangije isahani yose. Niba ushaka gutakaza ibiro gerageza kurya buhoro buhoro kuko uko ibiryo bitinda mu kanwa niko umubiri ubona akanya ko gutegura imisemburo yo kubishwanyaguza ndetse bizagufasha kumva uhaze vuba.
6. Gabanya isahani uriraho: Niba wajyaga urira ku isahani nini gerageza ushake agasahani gato ujye uba ariko uriraho. Ubushakashatsi bwagaragaje ko uko urira ku isahani nto bifasha ubwonko kwakira ibyo biryo bikaguhaza neza.
7. Ryama usinzire neza: Kuryama ugasinzira bihagije bifasha umubiri gukoresha neza ibyo wariye. Ikigufasha kuryama neza harimo kurwanya stress, gukora imibonano mpuzabitsina ku babyemerewe, siporo itananiza cyane, no kuryama ahantu hagufasha kuruhuka neza.
8. Jya ugerageza gukora siporo ndetse n’imyitozo ngorora mubiri
Wari uzi ko hari ubundi buryo wagabanya ibiro ku buryo bwizewe kandi bw’umwimerere?
Ni byiza gukoresha ubu buryo twavuze haruguru kugira ngo ibiro bigabayuke, gusa hari n’ababikora ntibikunde neza cyane ko wenda baba bafite ibiro by’umurengera cyangwa se kugabanya kurya biriya biryo twavuze haruguru bikabananira burundu. Ubu rero habonetse imiti myimerere ikoze mu bimera, ikaba itwika ibinure mu mubiri kuburyo bwiza bigatuma ibiro bigabanuka. Iyi miti yizewe ku rwego mpuzamahanga kuko ifite ubuziranenge butangwa n’ibigo bikomeye ku isi nka FDA (Food and Drug Administration).
Muri yo twavugamo nka Slimming Capsules,Lipid Care tea,Chitosan Capsule,…. Twabibutsa ko iyi miti nta ngaruka igira ku muntu wayikoresheje. Uramutse ukeneye iyi miti wahamagara kuri 0788700952/0726355630 cyangwa ukaba wagana Horaho Life aho ikorera kwa Rubangura muri Etage ya 3, mu muryango wa 302. Ndetse wanasura urubuga rwabo arirwo www.horahoclinic.rw.


text:
Pasiteri seth wari umushumba wungirije w’ururembo rw’ iburengerazuba mu itorero Adepr yakuwe mu nshingano n’ ubuyobozi bukuru bw’ itorero Adepr mu Rwanda , azira kwitangira abakristo bamaubajije iby’ amafaranga batanze […]
Pasiteri seth wari umushumba wungirije w’ururembo rw’ iburengerazuba mu itorero Adepr yakuwe mu nshingano n’ ubuyobozi bukuru bw’ itorero Adepr mu Rwanda , azira kwitangira abakristo bamaubajije iby’ amafaranga batanze […]
Pasiteri seth wari umushumba wungirije w’ururembo rw’ iburengerazuba mu itorero Adepr yakuwe mu nshingano n’ ubuyobozi bukuru bw’ itorero Adepr mu Rwanda , azira kwitangira abakristo bamaubajije iby’ amafaranga batanze […]
Pasiteri seth wari umushumba wungirije w’ururembo rw’ iburengerazuba mu itorero Adepr yakuwe mu nshingano n’ ubuyobozi bukuru bw’ itorero Adepr mu Rwanda , azira kwitangira abakristo bamaubajije iby’ amafaranga batanze ngo bishyure ideni bahawe na BRD .
- Pasiteri Seth
Umushumba Pasiteri Seth yakuwe mu nshingano ku maherere azira abakristo ayobora yabarije ikibazo cy’ amafaranga yabo batanze ngo bishyure inguzanyo itorero Adepr mu Rwanda ryafashe ringana na Miliyari 4 , niba koko ryararangiye kwishyurwa dore hari amakuru ari gucicikana hirya no hino avuga ko nubwo batagisaba abakristo amafaranga y’ inyubako za Gisozi , ko n’ ayo batanze atigeze agezwa kuri Banki ya BRD ngo yishyurwe.
Pasiteri seth yabajijwe niba intandaro yo guhindurirwa inshingano yaba ituruka kuburenganzi aherutse guha Korali Bethlehem ikorera umurimo w’ Imana kuri Paruwasi Gisenyi kujya kuvuga ubutumwa mw’ itorero Zion Temple .
yagize ati “:” Ejo bundi Korali yacu yitwa Bethel yo ku Gisenyi bayisabye kuza kuvuga ubutumwa hano i Kigali muri EPR mu Kiyovu , yaraje . Korali Bethlehem ni Korali ikorera ibiterane ahantu hose , ubajije muri Assamble de Dieu ijyayo , muri Zion ijyayo , muri Restoration Church ijyayo , mu Babatista ijyayo , ivuga ubutumwa mu majyereza kandi aho hose si muri ADEPR , iyi Korali ijya mu Burundi , muri Tanzania , muri Congo , muri Kenya , muri Uganda , kandi aho hose nta ADEPR ibayo , ikindi si Korali ifungiranye .
Ikindi kandi ntago wenda nubwo bavuga ngo twaranayijyanye twagiye nyuma y’amateraniro , nti cyakagombye kuba icyaha cyagakwiye gutuma umuntu yamburwa inshingano. Ibyaha bituma umuntu yamburwa inshingano n’ibyo mu mutima , n’uko waba waragiriwe inama ukananirana . Kumva ngo najyanye Korali nta kintu cyarimo gituma bafata icyemezo kingana kuriya.”
Dore bimwe mu bimenyetso bigaragaza ko umushimba yaba yarazize yabaye igitambo cy’ abakristo be ubwo yababarizaga ibya mafaranga yabo batanze ko itorero ryarangije kwishyura umwenda.
Umushumba Seth ubwo hitegurwaga gutaha inyubako za Gisozi zirimo n’ inyubako ya Dove Hotel bari mu nama itegura iki gikorwa yabajije abashumba bakuru n’ abari mu nama nyobozi kubijyanye n’ aho kwishyura inguzanyo bigeze agira ati” icyifuzo cy’Abakristo nuko mbere yuko iyi Hotel itahwa twabanza tukishyura umwenda wa BRD , ntidutahe Hotel igwatirijwe isa naho atari iyacu?” Bari baduhaye raporo yuko indembo zose zirimo zirangiza kwishyura ariko ururembo rw’umujyi wa Kigali rufite amafaranga menshi rutaratanga , ntanga igitekerezo ndavuga nti ‘ niba amafaranga ya Kigali ashobora gutuma BRD itishyurwa nta mpamvu yo gutaha Hotel , twategereza Kigali yamara kurangiza umwenda ukishyurwa tugategura umunsi ‘, tukazakora ibirori dutaha Hotel ari iyacu , tutayifiteho umwenda.
Bagenzi be ubwo bari mu nama babyakiranye amashyi menshi , ubuyobozi bukuru buracyaha cyane bumubwirako umuhongo wo gutaha Dove Hotel n’ izindi nyubako zo Ku Gisozi utahagarikwa kuko abatumirwa bamaze kubatumira kandi adukwire gukomeza kubiva kuko ari kubasubiza inyuma
Ibi byo guhagarika uyu mu Pasitori bibaye nyuma yo kugaragaza iki kibazo ashingiye kubyo abakristo ayobora bari bamubajije , ntibyagarukiye aho kuko mu gitondo yakiriye telephone imubaza icyamuteye kubaza ikibazo yabajije mu magambo ye Reverand Munyamahoro Seth yagize ati “ Bucyeye bwaho mu gitondo babyutse bampamagara , bambaza impamvu yibyo bibazo mbaza , bati ‘ Ukorana n’abarwanya Itorero ? turi kumwe cyangwa nti turi kumwe ?’ .
Naho mbere , hari habaye akantu barampamagara bari mu nama ya Biro Nyobozi , barambaza ngo ese uri hehe , mbabwira ko ndi i Karongi . Barambaza ngo ese umu Pasiteri arabeshya ? kandi abantu bari kukubona aho wicaye uri kumwe na ba bandi barwanya Itorero i Remera ?
Ndababwira nti ndi kumwe n’umushumba w’Ururembo dukorana , reka mbahe Telefone noneho abe ariwe mubaza , muha telefone twari twicaranye muri Biro . Bamubaza aho twicaye ababwira ko tumaze icyumweru i Karongi , bati nonese ko barimo kuvuga ko bari kubona Pasiteri Seth ari kumwe mu nama na bariya barwanya Itorero i Remera ? arababwira ati cyeretse niba ari igicucucu cye bari kubona cyangwa niba ari umuzimu.
Noneho uwo munsi bampamagara barambwiye bati ‘ Twarakubwiye ngo ukorana na bariya barwanya Itorero ukabihakana , none ibi bibazo ubaza ko bimeze nk’ibya bariba batutwanya ? ‘ ndababwira nti ‘ Oya , njyewe ikibazo nabajije nakibajije ku nyungu z’Itorero , ku nyungu zanyu , ku nyungu zacu , ku nyungu z’Abakristu batanze amafaranga yabo […] Ndababwira nti nimubanze mwishyure Hotel , Abakristu nabo bagire icyizere.”
Ese umuyobozi w’ itorero rya Pentecote mu Rwanda abivugaho iki ? kuri iki kibazo cyo guhindurira imirimo umshumba wungirije w’ ururenbo rw’ iburengerazuba Reverand Munyamahoro Seth , Bishop Jean sibomana yaremeye avugako yahinduriwe imirimo ariko ko amakuru yimbitse atabona uko ayatanga kuko ari I rusizi .
Mu magambo ye yagize ati” Niba aricyo kibazo niko bimeze twamushyize muri Paruwasi ya Masaka . Icyo ntabwo ari ikibazo twavuga ngooo hooo , cyo kubaza impamvu yatuma tubikora , iyo tubashyize mu myanya se ko mutatubaza impamvu twabikoze , niyo tumukuye mu mwanya rero tukamushyira mu wundi mwanya hari impamvu yatumye tubikora.” Kubijya nuko Seth yaba yarazize ikibazo yabajije ubo bari mu nama yabihakanya yivuye inyuma avuga ko ntacyabajijwe
Kugeza ubu Reverand Munyamahoro Seth yohereje ibarwa n’ ubuyobozi bukuru bw’ itorero ADEPR imumenyesha ko yahinduriwe imirimo agashyirwa muri Paruwasi ya Masaka mu mujyi wa Kigali ariko ntiyabyemere , none Seth nawe yawe yamaze kwandikira ubuyobozi ababwira ko izo nshinga nshya ahawe atazemer ko ahubwo yakomeza kwibera umu Pasitori w’ umuhamagaro .
Christian N.
Ibitekerezo
Adepr, agakingirizo la politiki. Muyihe umwanya itangire ivugabutumwa ry amatora yo ku wa 03-04/08/2017 !!! Kanda hano umusubize
pattoo uzayihorere ntawe ukeneye amaturo yawe twe tuzabikora hari nabayatanze muntwaro zatumariye imiryango nubu harimo abayatanga ngo bagaruke naho twe tuzi Uwo dukorera ntituzabireka maze ubabarereeee ukababazwa nibyo udakora nose wakoze ikigega ugafasha nyine abobakene ESE ufashabangahe Yuda we? Kanda hano umusubize
pasta seth humura I mana irakuzi niyo bakumanura bakaguha kuyobora ikihande cy ugasubizwa kurwego rwabadiakoni Imana ntizabura kukugirira neza wowe gira guca bugufi gusa wibuke aho! yagukuye cyera irodebari u bare iyo migisha yose ntusige ntumwe ubundi uce bugufi kukarago usenge erega niho byose bituruka Kanda hano umusubize
Bazabona ishyano abahawe inkoni yubushumba bakayikoresha munyungu zabo bwite barya imitsi yabo bayoboye gusa mwihangane ufite icyo yamenye agikomeze yego reka bye mere ko arubwitange da arikose ntanubwo umuntu yemerewe kubaza icyo ubwitange bwagezeho?? nubajije abizire koko gusa bakisto mureke dukomere I mana ntizemera ko umurimo wayo ugibwaho igitutsi kandi nabo I mana yatije intebe bagakwiriye kumenya ko I mana ariyo yimika ikanakuraho kandi intama zose zizaca munsi yukuboko kumwungeri azibara kandi uwahawe byinshi azabazwa byinshi Bakisto mukomere Yesu aratuzi azaturengera munyemerere duharanire kwezwa nogukiranuka Kanda hano umusubize
Njye nyuma yo kumenya amatiku uo mu madinui iyo mbonye umuntu arigutura birambabaza bikankora ahantu nkabura icyo nakora kandi imbabare zo gufasha tubana nazo! Ugasanga amaturo Niyo bari ! ubukoroni bwahinduye isura nubwo ni bwo en plus ugakoronizwa na mugenzi wwe nabazungu twarabanze mujye muba maso ntimuyoborwe nkihene! Kanda hano umusubize
Njye narumiwe reba nawe DUTOZWA KUBAZA ABAYOBOZI IBYO BADUKORERA ariko SETH abajije ibyo abakristo be bibaza none bamutuye ku mu manura mu ntera.nawe ngaho ndebera batse abakristo AMAFARANGA bayita GISOZI none bayivugaho babaza ibijyanye nabyo bakabitira kubacecekesha...coup d'eglise ukiyamira ngo washyizweho na NYAGASANI murye muryoherwe gusa ibya bana b'Imana byo bizabagaruka Kanda hano umusubize
mwese murabeshya bajya kumuzamura ko mutabyanditse cyangwa we ababwire ko bamuzamuye akababwira ko bamumanuye cyangwa avugira abobakrto ko atabishyize mwitangaza makuru ngo bimenyekane ahubwo abonye umugati ubaye muto atangiye gushaka impamvu ndatekerezako ntacyo arusha abamubanjirije bamaniwe niko bigenda niyihangane akorimana ntiyaraziko azaba pasiteur namwe mutangiye kwibeshya ngo ADEPR yariyakera kera se mwabagaho ?utaribwami abeshwa byinshi kandi ibitakureba ureba hirya namwe kandi aho muri ntibiboroheye kereka niba muba mwijuru ?buri wese navuge idini ritarimo ibibazo satani niba atabarwanya ubwo murabakozibe Kanda hano umusubize
TANGA INAMA UREKE GUPFOBYA !NONE C KUZAMUKA NI IKIBAZO ? Kanda hano umusubize
mwihanganire ibibagerageza kuko muminsi y'imperuka hazabaho ibihe birushya Kanda hano umusubize
mwese murabeshya bajya kumuzamura ko mutabyanditse cyangwa we ababwire ko bamuzamuye akababwira ko bamumanuye cyangwa avugira abobakrto ko atabishyize mwitangaza makuru ngo bimenyekane ahubwo abonye umugati ubaye muto atangiye gushaka impamvu ndatekerezako ntacyo arusha abamubanjirije bamaniwe niko bigenda niyihangane akorimana ntiyaraziko azaba pasiteur namwe mutangiye kwibeshya ngo ADEPR yariyakera kera se mwabagaho ?utaribwami abeshwa byinshi kandi ibitakureba ureba hirya namwe kandi aho muri ntibiboroheye kereka niba muba mwijuru ?buri wese navuge idini ritarimo ibibazo satani niba atabarwanya ubwo murabakozibe Kanda hano umusubize
Muraho neza ! Nsengera muri ADEPR . Ngira ngo iyo umuntu akuwe ku buyobozi ni ho abona ibitagenda. Pastor Seth Munyamahoro iyo aba azize icyo kibazo yaba arenganye koko. arashaka kuvuga ibyereka abakirisitu ko azize ubusa. Nyamara ubwirasi bwa Seth, gusuzugura aba Pasteur bagenzi be, kubeshya gutonesha no kurya ruswa ni byo azize. Ahubwo abayobozi batinze kubibona rwose njye ntacyo narenganya abayobozi rwose. Ntabwo ndamusimbura, ntabwo ndi pasteur sinshaka kumwishima hejuru nta handi muzi hatari muri ADEPR ariko rwose byari bikwiye ibyo bakoze . Murakoze Kanda hano umusubize
Abantu mwanditse,ntabwo mwibeshya.AMADINI ni nk'amashyaka ya politics.Bose baba bagamije "inda" (le ventre cyangwa the stomach).Niyo mpamvu muli Romans 16:18 havuga ngo "ntabwo ari abakozi b'imana,ahubwo ni abakozi b'inda zabo".Bitwaza Bible kugirango ibahahire.Dore igihamya ko aya madini adaturuka ku mana:Legal Representative wa ADEPR witwa Sibomana Jean,muzi mwese ukuntu yashyizweho na Rwanda Government Board (RGB).Bamushyiraho,twese twararebaga kuko byaciye kuli TVR.Yashyizweho na MUFTI w'Abaslamu witwa HABIMANA Saleh wakoraga muli RGB.Nyamara ADEPR yirirwa isakuza ngo ikoreshwa n'umwuka wera!!!Ikindi cyerekana ko aya madini aba yishakira ibyubahiro n'amafranga gusa,ni GENOCIDE yo muli 1994. Icyo gihe,ABAYOBOZI bo mu Rwanda bose bitwaga Abakristu,bakomoka muli Gatolika,ADEPR,Anglican,Adventist,etc...Nyamara abo bategetsi bose bakoze Genocide. Namwe mwibaze.Aya madini amaze iki,niba abayobozi b'igihugu bose barezwe n'ayo madini bose bakora GENOCIDE?YESU akiri ku isi,yatubwiye ko Abakristu Nyakuri uzababwirwa n'IMBUTO nziza bera.Ku munsi w'imperuka wegereje,aya madini yiyita ngo arakorera imana,azatwikwa yose nkuko muli Ibyahishuwe havuga.Niyo mpamvu muli Revelations 18:4 hasaba abayoboke bayo kuyavamo kugirango badashyana nayo. Kanda hano umusubize
HAHAHA IBYA ADPR BYARARANGIYE ADPR YARI IYAKERA SIBOMANA YAYIGIZE NKISYHAKA RYA POLITIKE SO BIRUMVIKANA KO AMANYANGA YABO YO KURYA UTWABAKENE BAKARYA UTWIMPHUBYI NABAPFAKAZI BAZI NEZA KO BIBILIYA ITABYEMERA AHUBWO UBWO YABAJIJE RDB BAMUBWIYE KO UMWENDA UTIGEZE WISHYURWA KANDI ABAKRISTO BARITANZE NGO WISHYURWE BUMVA KO YABAVUMBUYE AKANABIBWIRA ABOAKRISTO BAHITAMO KUMUKOMESHA NAWE ,,,, YEWEEEE BIRARENZE Kanda hano umusubize
Ariko umuntu wese usomye iyi nkuru yumva ibyo Seth yabajije bifite ishingiro keretse niba umuntu wese ugerageje kuvuga ukuri agomba gufatwa nk'umwe muri babandi bavugwa ko barwanya itorero ! Ariko ubundi abo bavugwa ko barwanya itorero ni bande ??? Kanda hano umusubize
Ndabona ADEPR yarahindutse nk'ishyaka rya politike ! Ariko se waba wagiye ku buyozi bw'itorero ukoze kudeta ukariyobora gute kundi koko? Jyenda Samuel wari umuyobozi wimitse n'Imana! Kanda hano umusubize
Nimusigaho kurenganya abantu, ko mbona harimo igitugu kiruta ingoma zo hambere ? accountability ko ari ikibazo kuri ADEPR????? weeeeeeeeeer? Kanda hano umusubize
Ahaaaaaa , ndumva bitoroshye aho umuntu abaza ikibazo akibarije abakristo bamutumye bigatuma bamuhagarika , gusa hari kimwe cyo mpamya ntashidikanya nuko Imana igiye kuzahura Itorero ryayo naho ubundi turarembejwe n'ubuyobozi b'ukunda impiya aho gukunda kristo. MANA NGWINO UTURENGERE. Kanda hano umusubize
yewe ndumva bitoroshye n'ugusenga cyane ndumva ibihe bikomeye Kanda hano umusubize
Iby'abapentekoti mu Rwanda ni agatereranzamba. Mwihangane muzaba mureba umwiryane ushingiye ku nda n'akataraba kazaba niba RGB n'inzego z'umutekano zitabigaruriye hafi. Kanda hano umusubize


text:
Mu gihugu cya Australia, hatoraguwe intama mu ishyamba ifite ubwoya bwinshi bwayipfukiranye ku buryo itabasha kureba.
Iyi ntama ngo ifite umugara munini cyane w’ubwoya bwayitwikiriye mu maso n’ahandi hose ku mubiri, aho ubu bwoya bwayo bupima ibiro 20, mu gihe nyamara yo ubwayo ngo itagejeje ku biro 23 by’uburemere.
Bakimara kuyitoragura, barayisuzumye bayisangana ibibazo byinshi by’ubuzima bikomotse kuri ubu bwoya bukabije itigeze yogoshwa, iki ngo kikaba ari ikibazo gikomeye gishobora gutuma yanapfa.
Muri aya makuru ya ABC News, bavuga ko iri tungo ryahise rikorerwa ubuvugizi mu bigo byita ku nyamaswa ngo harebwe icyo ryafashwa, dore ko ngo n’uwahita ayogosha nk’uko izindi ntama zogoshwa byayigiraho ingaruka, kuko ifite ubwoya bwinshi cyane kandi imaranye imyaka myinshi, bityo ngo hari ikigero cy’ubushyuye umubiri wayo wamenyereye, ku buryo kuyogosha byagindura ikagira ibibazo byayikururira n’urupfu.
Umwe mu bakozi mu kigo cyita ku nyamaswa, Tammy Ven Dange yabwiye ABC News ko iyo ntama igomba gushyirwa mu kato, ikabanza kuvurwa uburwayi bw’ubwandu (infections) bunyuranye bayisanganye bushobora no kuyihitana, igakorerwa isuku, kandi ikazagenda yogoshwa bagabanya ubwoya bwayo buhoro buhoro, ku buryo butayiteza ibibazo byiyongera ku byo isanganywe.
Uyu avuga ko iyi ntama ubwayo ifite ibiro biri hasi ya 23, ariko ubwoya bwayo bwonyine bukaba bupima ibiro 20, ati “Ishobora kuba ari iyaburanye n’izindi mu mukumbi zari ziragiranywe kuko hari n’indi imeze nk’iyi twazaniwe yatoraguwe yari imaze imyaka 6 ba nyirayo barayibuze.”
Uretse kuba intama zifite ibi bibazo zarekerwa mu mashyamba zigakomeza kubana n’ibibazo byazo, ngo akenshi zirapfa iyo zongeye kwitabwaho, zikogoshwa, mu rwego rwo kuzimenyereza kongera kuba itungo ryo mu rugo.


text:
Imboga
Puwalo ntoya
Umuceri
Ibishyimbo
Igitoki
Igihaza
Frw2500
Ibishyimbo
ibirayi
frw350
Igitoke
Frw450
imyumbati
FRw350
Ibijumba
FRw500
Ibishyimbo by’umuhondo
Amashaza
frw2500
I would just like to say a few words about murukali platform. I have found it very easy to use, very well designed. They are also easy to adapt. I too said ’WOW’ when I saw prices of your (...)Read more
Murukali muraho! twishimiye ubu buryo bwo guhahira kuri internet bituma tubasha kubona ibyo dukeneye tutavuye murugo cyane ko n’abana baba badukeneye. Imana Ibahe umugisha tuzajya tubahahira (...)Read more
Twabashimiraga ko muduha amata meza atari pirate. ubu umwana wanjye akura neza ntakirwaragurika. tuzajya tubahahira n’ibindi.Read more
ibirayi
Frw380 frw500
Inyanya
Frw800
Nkuko bisanzwe kumpera z’umwaka abantu benshi bifuza gutanga mpano (...)Read more
Kuva mu myaka ya za 1930, abahanga mu buvuzi bagiye bagaragaza (...)Read more
Mu gihe cy’iminsi mikuru usanga ingo nyinshi zikoresha amafaranga (...)Read more


text:
“Dore imirimo ya kamere iragaragara ni iyi: gusambana no gukora ibiteye isoni n’iby’isoni nke.”Abagalatiya 5:19
Bimwe mu bintu bishobora gutuma umuntu atuzura Mwuka Wera nyamara yibwira ko yakijijwe, yaretse rwose imirimo y’akamere,ushobora kutuzura Umwuka Wera bitewe nibyo wereka amaso yawe.
Mu bintu byugarije abantu benshi bakunda kureba nyamara ntibamenye ko bigira ingaruka zikomeye mu mibereho yabo y’Umwuka,muri byo ku isonga haza amafilimi y’urukozasoni n’amashusho yandi ajyanye nizo filimi.
Umuntu ureba mwene izo filimi usanga yuzuye umwuka wazo kuruta uko yakuzura Umwuka Wera. Zitera amarari y’ubusambanyi cyane kandi ayo marari agira imbata uwo yagezemo bityo agahora yuzuyemo ubusambanyi bigatuma Umwuka Wera atabona ubuturo muri we. Inzira yo kunesha kureba mwene ayo mafilimi nta y’indi uretse gutekereza ibyera kandi binoze binyujijwe mu gufata umwanya ugatekereza ku ijambo ry’Imana kuko ariryo ribasha koza mu ntekerezo,bigatuma ubasha gutekereza k’ubwiza bw’Imana bigatuma utaneshwa n’umutima wanduye wakuyoboraga kugutekereza iby’ubusambanyi.
Umukristo igihe atabayeho mu buzima bwuzuye Mwuka Wera,ntabwo aba ashobora kuba mu mahoro Imana itanga ndetse no mu mbaraga zayo,kuko Umwuka Wera niwe ashobora gutuma wera imbuto zikwiriye kandi ziboneye”Ariko rero imbuto z’Umwuka ni urukundo n’ibyishimo n’amahoro, no kwihangana no kugira neza, n’ingeso nziza no gukiranuka,no kugwa neza no kwirinda. Ibimeze bityo nta mategeko abihana.”Abagalatiya 5:22-23 kuko gusengera mu mubiri wabaswe no kureba amafilimi y’urukozasoni bitoroha nkuko umuntu yasenga yuzuye Umwuka w’Imana,Bibiliya iravuga iti” musengeshe Umwuka iteka mu buryo bwose bwo gusenga no kwinginga, kandi ku bw’ibyo mugumye rwose kuba maso, musabire abera bose.”
Ubuntu bw’Imana buratangaje,ntabwo butanga gusa agakiza ahubwo bunatwigisha kumenya uko twakwirinda ikintu icyari cyo cyose gitandukanye n’ubushake bw’Imana,butwigisha kandi kugira urukundo rukwiye no kwirinda kugira ngo tubashe kwera imbuto zikwiriye abamenye Yesu Kristo. Nta wabyishoboza ariko binyuze muri Yesu Kristo abasha gutanga imbaraga zo kunesha no kugenzura imyitwarire,ibitekerezo n’ibyo umuntu akwiye kureba bitamutandukanije n’Imana.
Bibiliya itegeka” kurinda umutima wawe kuruta ibindi byose birindwa, Kuko ari ho iby’ubugingo bikomokaho.”Imigani 4:23,umukristo nyawe ntakwiye kureka umutima we ngo ubeho utarinzwe kandi ariwo bubiko bw’iby’ubugingo maze abe yakwemerera Ibiza kuwangiza ko bimwinjiramo!,niyo mpamvu bikwiye ko ugira kwirinda kugira ngo utabura iby’ubugingo bikakuviramo kuba imbata zibiteye isoni. Yesu ashaka ko uvanamo byose mu mutima wawe kugira ngo akuzuze Mwuka Wera kuko niwe weza ibyaha byose kandi akabohora ababoshywe bose.
Yesu ashoboye kuguha umutima mushya,ibitekerezo bishya igihe cyose habayeho kwihana no kugera ku musaraba kuko icyatumye apfa kwari ukugira ngo adukize igihano cy’urupfu ahubwo turonke ubugingo.
Igihe cyose wumva ushaka guhindukira ukareka ibiteye isoni,iri jambo rigufasha gutekereza ibinezeza Imana” Kandi ujye urinda umugaragu wawe gukora ibyaha by’ibyitumano, Bye kuntwara uko ni ko nzatungana rwose, Urubanza rw’igicumuro gikomeye ntiruzantsinda,Amagambo yo mu kanwa kanjye, N’ibyo umutima wanjye wibwira bishimwe mu maso yawe, Uwiteka gitare cyanjye, mucunguzi wanjye. Zaburi 19:14-15 kuko Bibiliya ikomeza ivuga ngo” Ugushikamijeho umutima uzamurinda abe amahoro masa, kuko akwiringiye.”Yesaya 26:3.
Niba waraguye mu mutego wo kubatwa no kureba amafilimi n’amashusho y’urukuzasoni,wicika intege ngo wihebe ko byarangiye udashobora kubivamo,hari inzira yo kunesha. Yesu afite imbaraga zo kugufasha,wowe gusa umwiringire kandi usenge ubudasiba maze umwaturire ibyaha byawe byose azagukiza,ntugire ubwoba kuko imbaraga za Yesu zirakomeye kuruta imbaraga zibikugoye byakubase.


text:
Hari igihe ubuzima buba bugomba kwishimirwa kandi rimwe na rimwe kwihenza biza mu bintu bituma urukundo rwiyongera. Iyi mikino rimwe na rimwe ku bantu b’inshuti iba iryoheye ijisho aho yanavamo firime nziza cyane. Niba ushaka kumenya imiterere yo kwihangana ku muntu ujye umwihenzaho cyane bizamugira umuntu wihangana kandi bizamutera kugukunda cyane, ntakubura ntazakwihanganira.
Ririmba cyane usakuza
Niba ushaka gusaza umuntu ndetse bikamushimisha uzamusakurize ndetse uririmbe indirimbo zidafite injyana. Niba ari umukunzi wawe uzamuririmbire indirimbo atamenyereye ndetse yanga ariko usakuza ndetse ushyiramo utugambo turyohereye. Ibyo bizamutera kukwishimira bimurenge ndetse ajye agukumbura buri uko udahari.
Kora urusaku ruteye umujinya
Ibyo bias ni byambere ariko itandukaro ni uko aha uba ukora akaruru kamwe k’abana ndetse kadafite injyana. Kora kugeza arakaye ariko uhite umwereka ko biryoshye kandi ubyishimiye ko arakara.
Baza ikintu cy’ubupfu
Iyo ubajije umuntu ikintu cy’ubupfu aba yumva yagukubita, noneho iyo ukizi biba ari akarusho kandi ukakimubaza inshuro nyinshi cyane. Urugera: wabonye wa muntu ugendesha inda ejo? Kandi ikibazo ugisubiramo cyane yagisubiza ugashaka ikindi.
Kwirengagiza umuntu
Igire nkaho uwo muntu adahari ndetse ntanabikwereka ubyirengagize, niyo wakigira nkaho utamubona. Ukamusitaraho ukamugonga ariko ntuvuge, ibyo bimurakaza bimustsa rwose.
Subiramo ikintu inshuro nyinshi
Urugero ukamusuhuza, ukongera, ukongera paka arambiwe.
Gira icyo wongera kuri buri kintu avuze
Ntuvuge ibyiza ahubwo mwereke ko ari kuvuga ibintu binaniwe kandi bipfuye, ibyo bimutera kurakara ariko bikamunezeza.
Ica buri tegeko ashyizeho
Gerageza kwica amategeko nkana ariko bidafite ingaruka ndetse ujye unabyigamba.
Gerageza umukino “kubera iki?”
Baza akabazo kororshye maze utangire ubaze kubera iki zidashira…maze urebe uko abyitwaramo.
Kererwa
Fata igihe kinini witegura niba uri umukobwa ukabye wongera ku bisanzwe, ibyo bimutera kurakara cyane ndetse bikamutera kwibaza cyane.
Ibintu byose bikure ku murongo
Niba uri munzu isa neza tangira kugenda usakaza imyenda cyangwa ibipapuro maze urebe uko ibintu abyifatamo.


text:
Abanyarwanda barashishikarizwa kwirinda ibiyobyabwenge cyane cyane urubyiruko
Buri wese arasabwa kugira uruhare mu kurwanya ibiyobyabwenge
“Dushyire hamwe twese twubake u Rwanda ruzira ibiyobyabwenge†niyo nsanganyamatsiko y’umwaka wa 2012 mu kurwanya ibiyobyabwenge no kubica mu Rwanda. Abaturage barasabwa cyane kuba buri wese ijisho rya mugenzi we mu gukumira no kwirinda kunywa ibiyobyabwenge cyane cyane hitabwa ku rubyiruko.
Ingaruka z’ibiyobyabwenge ni nyinshi kandi u Rwanda rwafashe iya mbere mukubirwanya
Ingaruka z’ibiyobyabwenge ni nyinshi kandi zisenya u Rwanda n’Abanyarwanda babikoresha. Zimwe muri izo ngaruka harimo nko gupfa,kurwara,kugira ubumuga ,umutekano muke,kudindiza igihugu,ubukene mu miryango,kutiga neza ku banyeshuri babifata, ubuzererezi, kwishora mu mibonano mpuzabitsina ukaba wakwanduriramo virusi itera SIDA n’ibindi. Izi ngaruka zose zishobora kugera ku muntu wanyweye ibiyobyabwenge bitewe n’uko nyine aba yayobye ubwenge bitewe n’ibyo yanyweye,bityo akaba yakora n’ibyo atagamije gukora rimwe na rimwe bikaba ari na bibi cyane byamushora mu kaga.
Ikibabaje ngo ni uko ahanini urubyiruko arirwo ahanini rwishora muri ibyo biyobyabwenge,bityo rukandirika kandi nyamara ari rwo rwari ahazaza h’u Rwanda. Gusa n’abakuru nabo ntitwakwibagirwa ko bakoresha ibiyobyabwenge ari nayo mpamvu mu nzego zose ,ku bufatanye bwa Polisi,Imbuto Foundation,na Minisiteri y’urubyiruko hatangijwe mu  kwezi k’ukuboza mu mwaka wa 2011 ,ubukangurambaga kuri gahunda yo guca no kurwanya ibiyobyabwenge,hasobanurwa ububi bwabyo,ingaruka zabyo ndetse abantu bashishikarizwa kubyirinda no kubirinda urubyiruko . Iyi gahunda ikaba yaraje ikurikira iyatangijwe muri 2006 yari ifite insanganyamatsiko igira iti “Fata umwana wese nk’uwaweâ€yanatangijwe na Madamu Jeanette Kagame.
Mu mwaka wa 2012 hafashwe gahunda yo kurwanya ibiyobyabwenge
Muri uyu mwaka wa 2012, gahunda yo guca ibiyobyabwenge cyane mu rubyiruko irakomeje, buri Munyarwanda akaba asabwa kuba ijisho rya mugenzi we mu kurandura burundu ibiyobyabwenge. Mu kurwanya no guca ibiyobyabwenge buri Munyarwanda arasabwa bwa mbere kwirinda kunywa,gucuruza,gukwirakwiza no gukora ibiyobyabwenge. Buri wese kandi agafata iya mbere mu kubirinda na mugenzi we.
Ni muri urwo rwego Minisiteri y’urubyiruko n’ikoranabuhanga,itumanaho n’isakazabumenyi “MYICTâ€yafashe iya mbere mu gushyiraho itsinda rigizwe n’abantu 7 rihagarariye gahunda yo kurwanya ibiyobyabwenge mu rwego rw’igihugu. Rikaba rifite inshingano yo gukurikirana ishyirwa mu bikorwa rya gahunda yo kurwanya ibiyobyabwenge . Mu kugira ngo gahunda yo kurwanya ibiyobyabwenge ishyirwe mu bikorwa nta mbogamizi,amadini yose yo mu Rwanda akazabigiramo uruhare ashishikariza abayoboke bayo,inzego za Leta ,imiryango idaharanira inyungu n’itangazamakuru nabyo bikaba bizagira uruhare muri gahunda yo guca ibiyobyabwenge.
Ku rwego rw’umurenge,akagari n’umudugudu muri buri karere hakaba harashyizweho imboniâ€focal point†aho hazashyirwaho amatsinda agizwe n’abantu 7 bazakurikirana ishyirwa mu bikorwa rya gahunda yo guca ibiyobyabwenge.
Buri Munyarwanda akaba asabwa kugira uruhare mu kurwanya ibiyobyabwenge agira ikibazo icye,agira inama  yo kubireka ababikora,ababikwirakwiza,ababinywa yaba azi,bananirana akagira uruhare mu gutanga amakuru ku nzego zibishinzwe. Buri wese akaba kandi  asabwa kugira inama ababaswe n’ibiyobyabwenge yo kubireka,akabikora afite umutima w’urukundo n’impuhwe nk’uko Assistant Inspector Mushimyimana Theresie ukorera mu karere ka Nyabihu yabitangarije abaturage.
Igikorwa cyo kurandura burundu ikoreshwa ry’ibiyobyabwenge kikaba kizamara amezi 6, aho kizatangira kuri uyu wa 26/05/2012 mu turere twose. Mu rwego rw’igihugu kikazatangirira mu karere ka Gatsibo mu murenge wa Kabarore ,kikazatangizwa na Madamu Jeanette Kagame aho azashyira ibuye ry’ifatizo mu kubaka amacumbi y’abarimu mu burezi bw’ibanze bw’imyaka 12.Aho kandi  hakazatangwa ubuhamya ku ngero nziza zabayeho mu kureka ibiyobyabwenge.
Â
Â


text:
“Amateka ntabeshya”
Ku itariki ya 14 Kamena 2007, Ofisi y’Igihugu y’Amaposita muri Esitoniya yasohoye tembure y’urwibutso yagaragajwe iburyo. Uwo muhango waherekejwe n’itangazo rigira riti “iyi tembure yasohotse mu rwego rwo kwibuka Abanyesitoniya bazize jenoside yakozwe n’abambari ba Staline.” Hagati y’umwaka wa 1941 n’uwa 1951, Abanyesitoniya babarirwa mu bihumbi mirongo birukanywe mu gihugu cyabo.
“MURI Esitoniya hari umugani uzwi cyane ugira uti “amateka ntabeshya,” kandi no mu bindi bihugu hari imigani imeze nk’uwo. Koko rero, nubwo tudashobora guhindura amateka, hari icyo ashobora kutwigisha. Umwami w’umunyabwenge Salomo wategetse Isirayeli ya kera, yaravuze ati “ibyo byose narabibonye kandi nerekeza umutima wanjye ku murimo wose wakorewe kuri iyi si; muri icyo gihe cyose, umuntu yagiye ategeka undi amugirira nabi.”—Umubwiriza 8:9.
Ukuri kw’ayo magambo yo muri Bibiliya kugaragazwa n’ibyabaye muri Esitoniya no mu bindi bihugu byinshi byo mu burasirazuba bw’u Burayi, mu myaka mirongo ishize. Hari ubutegetsi bwatoteje abaturage b’inzirakarengane batagira ingano, bubirukana mu bihugu byabo maze bacirirwa mu bindi bihugu bya kure cyangwa bafungirwa mu bigo bikorerwamo imirimo y’agahato.
Abahanga mu by’amateka bo muri icyo gihugu bavuga ko hari abasivili barenga 46.000 birukanywe muri icyo gihugu gito, hagati y’umwaka wa 1941 na 1951. Abenshi baziraga amashyaka babaga barimo, abandi bakazira ubwenegihugu bwabo cyangwa uko bateye. Icyakora, Abahamya ba Yehova bo baziraga imyizerere yabo.
Abantu b’Imana bibasirwa
Mu bushakashatsi bwakozwe na Kaminuza ya Tartu mu mwaka wa 2004, umuhanga mu by’amateka witwa Aigi Rahi-Tamm, yaravuze ati “kuva mu mwaka wa 1948 kugeza mu wa 1951, Abahamya ba Yehova 72 n’abandi bantu bifatanyaga na bo barafashwe barafungwa. Ariko kandi, abategetsi bateguye gahunda yo kwirukana abantu benshi kurushaho kandi babikora mu turere twinshi. Iyo gahunda yaje gushyirwa mu bikorwa mu ijoro ryo ku ya 1 Mata 1951, mu bihugu byo mu gace k’inyanja ya Baltique no mu bindi bihugu nka Moludaviya, mu burengerazuba bwa Ukraine na Belarusi.”
Mbere y’umwaka wa 1951, Abahamya ba Yehova bo muri Esitoniya bajyaga bafatwa bagafungwa, bagahatwa ibibazo kandi bagateshwa umutwe. Uwo mugambi mushya wo kubirukana wari ugamije kubatsemba burundu.
Iyo tariki ya 1 Mata 1951, igaragara kuri tembure twavuze tugitangira. Umubare 382 uri kuri iyo tembure, ugaragaza umubare w’Abahamya n’abana babo birukanywe uwo munsi. Muri uwo mubare harimo bamwe muri bene wabo n’abaturanyi babo batari Abahamya. Uwo munsi ni bwo mu gihugu cyose hakozwe umukwabu wo kubafata. Muri iryo joro, abafashwe, harimo abato n’abakuru, bashyizwe muri kontineri za gari ya moshi zari zigenewe gutwara amatungo, maze berekezwa muri Siberiya.
Ella Toom * wari ufite imyaka 25, yari Umuhamya wa Yehova icyo gihe. Yibuka uko yahaswe ibibazo, agira ati “umukuru w’abapolisi yagerageje kunshyiraho iterabwoba ansaba kutongera kubwiriza. Hari igihe yambajije ati ‘urashaka kubaho? Cyangwa urashaka gupfana n’Imana yawe muri aya masambu yo muri Siberiya?’” Icyakora Ella yakomeje kubwiriza ubutumwa bwiza ashize amanga. Yaciriwe muri Siberiya, akajya avanwa mu kigo kimwe gikorerwamo imirimo y’agahato akajyanwa mu kindi, mu gihe cy’imyaka igera hafi kuri itandatu.
Mu bantu amagana n’amagana bajyanywe bataburanye, harimo undi mugore wari ukiri muto w’Umuhamya witwaga Hiisi Lember. Yavuze ibyamubayeho ku itariki 1 Mata 1951, agira ati “hari nijoro, ngiye kubona mbona abantu baraje, baratubwira bati ‘tubahaye iminota 30 yo gupakira ibyanyu byose!’” Bitwikiriye ijoro maze bajyana Hiisi n’umukobwa we w’imyaka itandatu aho bategera gari ya moshi. Iyo gari ya moshi yari ishaje yagendaga ihagarara kuri buri cyapa igafata abandi Bahamya. Yongeyeho ati “badupakiye muri kontineri yatwaraga amatungo. Igishimishije ni uko amase y’amatungo yagendagamo yari yakomeye. Iyo bitaba ibyo ntitwari gushobora kuyahagararamo. Twari tumeze nk’amatungo atsindagiye muri kontineri.”
Urugendo ruteje akaga rw’ibyumweru bibiri twamaze muri iyo gari ya moshi rwaraduhungabanyije. Izo kontineri zari zipakiye bikabije kandi zarimo umwanda. Abantu bose, baba abakuru n’abato, bari bateshejwe agaciro mu buryo bukabije. Bamwe bararize banga no kurya. Icyakora Abahamya ba Yehova bateranye inkunga kandi barafashanya, bakaririmba indirimbo zo gusingiza Imana, kandi bagasangira ibyokurya babaga bafite. Bari bajyanywe ahantu bagombaga “gutura burundu,” kandi babwirwaga ko “batazigera basubira iwabo.”
Hiisi yibuka ukuntu bagenzi be bahuje ukwizera bamuteye inkunga muri ibyo bihe bigoye, agira ati “hari aho twageze maze gari ya moshi twarimo ihagarara iruhande rw’indi yari ivuye muri Moludaviya. Hari umugabo wavugiye mu kadirishya k’iyo kontineri, maze atubaza abo turi bo n’aho tujya. Twamubwiye ko twari Abahamya ba Yehova bavuye muri Esitoniya, kandi ko tutari tuzi aho tugiye. Abahamya ba Yehova bari muri gari ya moshi yari iturutse muri Moludaviya bumvise ibyo twaganiraga n’uwo mugabo. Bahise batunagira umugati munini n’imbuto.” Yunzemo ati “icyo gihe ni bwo twatangiye gusobanukirwa ko hari hakozwe umukwabu wo gufata Abahamya ba Yehova bo mu bihugu byose byari bigize Leta Zunze Ubumwe z’Abasoviyeti.”
Abakobwa babiri b’abangavu ari bo Corinna na murumuna we Ene, bamaze imyaka irenga itandatu baratandukanyijwe na nyina. Nyina w’abo bakobwa na we wari Umuhamya wa Yehova, yari yarafashwe mbere yaho ajyanwa mu kigo cyakorerwagamo imirimo y’agahato. Hanyuma, muri rya joro ritazibagirana ryo muri Mata, abo bakobwa babiri birukanywe iwabo bapakirwa muri kontineri nk’amatungo. Corinna yishimira uko byagenze icyo gihe, agira ati “igihe twari muri gari ya moshi, umubyeyi wari ufite abana babiri yadusezeranyije ko yari kuzatwitaho, kandi atwizeza ko twari kuzabana na we n’abana be.”
Byaje kugenda bite abo Bahamya bamaze kugera iyo bajyaga? Umunsi umwe nyuma yo kugera mu butayu bwa Siberiya bukonja cyane, batangiye kubatoranyamo abagombaga gukora imirimo y’agahato, ku buryo wagira ngo ni isoko ry’abacakara. Abagabo bari bafite amasambu hafi aho bazaga gutoranya abakozi bo gukora mu masambu yabo. Corinna yaravuze ati “twigeze kubumva basigana, umwe avuga ati ‘dore umaze kubona uwo kugutwarira tingatinga, nanjye uyu ni uwanjye,’ cyangwa ukumva undi avuga ati ‘namaze gufata babiri bashaje! Nawe rero ugomba kubanza kubafata.’”
Corinna na Ene bari abakobwa b’intwari. Nyuma yaho baje kuvuga bati “twakumbuye mama cyane. Twifuzaga nibura kongera kumuhobera.” Nubwo byari bimeze bityo ariko, ukwizera kwabo ntikwigeze gucogora, kandi bakomeje kugira ibyishimo. Corinna yunzemo ati “ku ruhande rumwe, kuba mama ataraturebaga byari byiza, kuko iyo aza kubona uko twabaga dukora imirimo mu mbeho ikaze, twambaye utwenda tudafashije, yari kwicwa n’agahinda.”
Nta gushidikanya ko abantu b’inzirakarengane bo muri Esitoniya no mu bindi bihugu bahuye n’akarengane gakabije, kandi muri bo harimo n’Abahamya ba Yehova. (Reba agasanduku gafite umutwe ugira uti “Ubugome ‘buteye ubwoba.’”) Nubwo Abahamya ba Yehova bo muri Esitoniya bagiriwe nabi kandi bakababazwa, baracyari abantu bishimye kandi barangwa n’umwete.
Ibyiza biri imbere
Bibiliya itwizeza ko Yehova Imana yanga akarengane. Igira iti ‘umuntu wese ukora ibyo, ni ukuvuga ukora ibidahuje n’ubutabera wese, ni ikintu Yehova Imana yawe yanga urunuka’ (Gutegeka kwa Kabiri 25:16). Nubwo Imana yihanganiye ibibi mu gihe cyahise, vuba aha igiye kuvanaho akarengane n’ibibi. Umwanditsi wa zaburi yaravuze ati “hasigaye igihe gito gusa umuntu mubi ntabe akiriho; uzitegereza aho yabaga umubure. Ariko abicisha bugufi bo bazaragwa isi, kandi bazishimira amahoro menshi.”—Zaburi 37:10, 11.
Koko rero, ibyiza biri imbere! Nubwo nta cyo twahindura ku byabaye, hari icyo twakora kugira ngo tuzagire imibereho myiza mu gihe kizaza. Ngaho egera Imana, maze umenye icyo wakora ngo uzagire imibereho ishimishije mu isi izaba irangwa no gukiranuka.—Yesaya 11:9.
^ par. 10 Inkuru y’ibyabaye mu mibereho ya Ella Toom iboneka mu igazeti ya Nimukanguke! yo muri Mata 2006, ku ipaji ya 20-24 (mu gifaransa).


text:
UMUGEREKA
Impamvu Abakristo b’ukuri badakoresha umusaraba mu gusenga
ABANTU babarirwa muri za miriyoni bakunda umusaraba cyane kandi barawubaha. Hari igitabo kivuga ko umusaraba ari “ikimenyetso cy’ibanze kiranga amadini ya gikristo” (The Encyclopædia Britannica). Ariko rero, Abakristo b’ukuri bo ntibakoresha umusaraba mu gusenga. Kubera iki?
Impamvu y’ibanze ni uko Yesu Kristo atapfiriye ku musaraba. Ijambo ry’ikigiriki rikunze guhindurwamo “umusaraba” ni stau·rosʹ. Risobanura mbere na mbere “igiti gihagaze cyangwa se ingiga y’igiti.” Hari Bibiliya ivuga ko ‘ijambo [Stau·rosʹ] ritajya na rimwe rikoreshwa ryerekeza ku biti bibiri, kimwe gihagaze n’ikindi kigitambitseho . . . Ndetse nta n’ijambo riri mu kigiriki cyo mu [Isezerano Rishya] ryumvikanisha ibiti bibiri.”—The Companion Bible.
Mu mirongo imwe n’imwe yo muri Bibiliya, hari abanditsi bakoresheje irindi jambo ry’ikigiriki (xyʹlon) bashaka kuvuga ikintu Yesu yiciweho (Ibyakozwe 5:30; 10:39; 13:29; Abagalatiya 3:13; 1 Petero 2:24). Iryo jambo risobanura “ingiga y’igiti” cyangwa “inkoni, inshyimbo, cyangwa igiti.”
Hari igitabo cyanditswe n’uwitwa Hermann Fulda cyasobanuye impamvu igiti gisanzwe ari cyo bakundaga kwiciraho abantu, kigira kiti “ahantu hose bari barateganyije kwicira abantu ntihabaga hari ibiti. Bityo bafataga igiti iki gisanzwe bakagishinga mu butaka. Hanyuma bakakimanikaho abagizi ba nabi, akenshi amaboko bakayazirika cyangwa bakayateraho imisumari hejuru ku giti, n’amaguru bikaba uko.”—Das Kreuz und die Kreuzigung.
Ariko ikimenyetso cyemeza kuruta ibindi byose tugisanga mu Ijambo ry’Imana. Intumwa Pawulo yaravuze ati “Kristo yaraducunguye adukiza umuvumo w’Amategeko ubwo yabaga ikivume mu cyimbo cyacu, kuko byanditswe ngo ‘havumwe umuntu wese umanitswe ku giti’” (Abagalatiya 3:13). Aho ngaho, Pawulo yasubiyemo amagambo yo mu Gutegeka kwa Kabiri 21:22, 23 yumvikana neza ko aterekeza ku musaraba ahubwo ko yerekeza ku giti. Kubera rero ko kwicira umuntu ku giti byatumaga aba “ikivume,” ntibikwiriye ko Abakristo batakisha amazu yabo amashusho ya Kristo amanitse ku musaraba.
Nta kintu na kimwe kigaragaza ko Abakristo babayeho mu myaka 300 yakurikiye urupfu rwa Kristo bakoreshaga umusaraba mu gusenga. Icyakora mu kinyejana cya kane, umwami w’abami w’umupagani witwaga Konsitantino yabaye umuyoboke w’idini ry’Abakristo b’abahakanyi maze agira umusaraba ikimenyetso kiranga iryo dini. Icyaba cyaratumye Konsitantino abikora cyose ariko, umusaraba nta ho wari uhuriye na Yesu Kristo. Mu by’ukuri, umusaraba ufite inkomoko ya gipagani. Hari igitabo cyavuze ko “umusaraba wakoreshwaga mbere y’Ubukristo kandi ugakoreshwa no mu migenzo itari iya gikristo” (New Catholic Encyclopedia). Hari n’ibindi bitabo byinshi byagaragaje ko umusaraba wakoreshwaga mu gusenga ibintu kamere no mu mihango ya gipagani ifitanye isano n’iby’ibitsina.
None se kuki bakoresheje icyo kimenyetso cy’abapagani? Uko bigaragara, bashakaga ko abapagani bemera idini ry’Abakristo b’abahakanyi bataruhanyije. Ariko rero, Bibiliya iciraho iteka ibikorwa byo gusenga ikimenyetso icyo ari cyo cyose gifite inkomoko ya gipagani (2 Abakorinto 6:14-18). Nanone, Ibyanditswe bibuzanya gusenga ibigirwamana mu buryo ubwo ari bwo bwose (Kuva 20:4, 5; 1 Abakorinto 10:14). Ni yo mpamvu Abakristo b’ukuri badakoresha umusaraba mu gusenga. *
^ par. 5 Niba ushaka ibisobanuro birambuye ku bihereranye n’umusaraba, reba igitabo gifasha abantu gutekereza ku Byanditswe (Comment raisonner à partir des Écritures, ku ipaji ya 77-81), cyanditswe n’Abahamya ba Yehova.


text:
Agakiza ni iki?
Icyo Bibiliya ibivugaho
Hari igihe abanditse Bibiliya bakoreshaga ijambo “agakiza” cyangwa “gukizwa,” bagira ngo bumvikanishe igitekerezo cyo kurokoka ikintu giteje akaga cyangwa irimbuka (Kuva 14:13, 14; Ibyakozwe 27:20). Icyakora akenshi iryo jambo ryerekeza ku gukizwa icyaha (Matayo 1:21). Kubera ko icyaha ari cyo gituma abantu bapfa, iyo abantu bakijijwe icyaha baba bafite ibyiringiro byo kuzabaho iteka.
Umuntu yakora iki ngo abone agakiza?
Kugira ngo umuntu abone agakiza agomba kwizera Yesu kandi akabigaragaza yumvira amategeko ye.
Bibiliya ivuga ko ukwizera kugaragazwa n’imirimo cyangwa ibikorwa birangwa no kumvira (Yakobo 2:24, 26). Icyakora ntibivuga ko ibyo ari byo bihesha umuntu agakiza. Agakiza ni “impano y’Imana” ishingiye ku “buntu butagereranywa” bwayo.
Ese umuntu ashobora gutakaza agakiza?
Yego. Nk’uko umuntu bamaze kurohora ashobora kongera kugwa mu mazi, umuntu wakijijwe icyaha ariko ntakomeze kugaragaza ukwizera, na we ashobora gutakaza agakiza. Ni yo mpamvu Bibiliya itera Abakristo bamaze kubona agakiza inkunga yo “kurwanirira cyane ukwizera” (Yuda 3). Nanone iha abamaze kubona agakiza umuburo wo ‘gukomeza gusohoza agakiza kabo batinya kandi bahinda umushyitsi.’
Ese Imana ni yo mukiza wacu cyangwa ni Yesu?
Bibiliya ivuga ko Imana ari yo mbere na mbere dukesha agakiza, kuko akenshi ivuga ko Imana ari “Umukiza” (1 Samweli 10:19; Yesaya 43:11; Tito 2:10; Yuda 25). Nanone Imana yagiye ikoresha abantu batandukanye kugira ngo ikize abari bagize ishyanga ryayo rya Isirayeli. Buri wese muri abo bantu yakoresheje, Bibiliya imwita “umukiza” (Nehemiya 9:27; Abacamanza 3:9, 15; 2 Abami 13:5). * Bibiliya ivuga ko na Yesu ari “Umukiza” kubera ko Imana idukiza icyaha binyuze ku gitambo cy’incungu cya Yesu Kristo.
Ese abantu bose bazakizwa?
Oya. Hari abantu batazakizwa (2 Abatesalonike 1:9). Hari abigeze kubaza Yesu bati “mbese abakizwa ni bake?” Yesu yarabashubije ati “muhatane cyane kugira ngo mwinjire mu muryango ufunganye. Ndababwira ko hari benshi bazashaka kuwinjiramo ariko ntibabibashe.”
Ibintu abantu bakunze kwibeshyaho ku birebana no kuba abantu bose bazakizwa
Ikinyoma: Mu 1 Abakorinto 15:22 havuga ko abantu bose bazakizwa, kuko hagira hati “abantu bose bazaba bazima muri Kristo.”
Ukuri: Imirongo ikikije uwo ivuga ibirebana n’umuzuko (1 Abakorinto 15:12, 13, 20, 21, 35). Bityo rero, amagambo agira ati “abantu bose bazaba bazima muri Kristo,” asobanura ko abazazuka bose, bazazuka binyuze kuri Yesu Kristo.
Ikinyoma: Muri Tito 2:
Ukuri: Ijambo ry’ikigiriki ryahinduwemo “bose” muri uyu murongo nanone rishobora gusobanura “abantu b’ubwoko butandukanye cyangwa b’ingeri zose.” * Bityo rero, amagambo yo muri Tito 2:11 asobanura ko Imana iha agakiza abantu b’ingeri zose, hakubiyemo abantu “bakomoka mu mahanga yose no mu miryango yose no mu moko yose n’indimi zose.”—Ibyahishuwe 7:9, 10.
Ikinyoma: Muri 2 Petero 3:9 hagaragaza ko abantu bose bazakizwa, kuko havuga ko Imana ‘idashaka ko hagira n’umwe urimburwa.’
Ukuri: Imana ishaka ko abantu bakizwa, ariko ntibibahatira. Ku ‘munsi [wayo] w’urubanza izarimbura abatubaha Imana.’
^ par. 3 Bibiliya ivuga ko umuntu aba ‘yarakijijwe,’ nubwo yaba atarakizwa icyaha n’urupfu.
^ par. 10 Muri iyi mirongo, hari Bibiliya zimwe na zimwe zagiye zikoresha amagambo “umutabazi,” “umuvunyi,” “umuyobozi,” “intwari” cyangwa “umuntu” aho gukoresha ijambo “umukiza.” Ariko kandi, mu mwandiko wa Bibiliya w’umwimerere w’igiheburayo, ijambo ryakoreshejwe kuri abo bantu biswe abakiza, ni na ryo ryagiye rikoreshwa bavuga ko Yehova Imana ari Umukiza.
^ par. 10 Izina “Yesu” rikomoka ku izina ry’igiheburayo Yehoh·shuʹaʽ risobanurwa ngo “Yehova ni agakiza.”
^ par. 17 Reba inkoranyamagambo yitwa Complete Expository Dictionary of Old and New Testament Words, yanditswe na Vine. Iryo jambo ry’ikigiriki riboneka nanone muri Matayo 5:11. Muri uwo murongo, Yesu yavuze ko abantu bari kuzajya bavuga ibibi by’“uburyo bwose” ku bigishwa be..